url: =ahk air hong kong limited in Chinese - ahk air hong kong limited meaning in Chinese - ahk air hong kong limited Chinese meaning\nDictionary > English > ahk air hong kong limited\nahk air hong kong limited in Chinese\nHow to pronounce "ahk air hong kong limited""ahk air hong kong limited" in a sentence\n"limited" in Chinese: adj. 1. 有限的，有限制的；【政治学】(君主权力) ...\n"ericsson hong kong limited" in Chinese: 爱立信香港公司\n"esso hong kong limited" in Chinese: 埃索石油香港有限公司\n"hong kong china limited" in Chinese: 华地有限公司\n"hong kong csl limited" in Chinese: 香港流动通讯有限公司\n"hong kong observers limited" in Chinese: 香港观察社有限公司\n"invesco hong kong limited" in Chinese: 基金股东景顺\n"nestle hong kong limited" in Chinese: 雀巢香港有限公司\n"shell hong kong limited" in Chinese: 香港蚬壳有限公司\n"ancient kniting (hong kong) limited" in Chinese: 元顺针织（香港）有限公司\n"asahi finance (hong kong) limited" in Chinese: 旭日财务（香港）有限公司\n"ba finance (hong kong) limited" in Chinese: 美银财务（香港）有限公司\n"ahk" in Chinese, "ahk air hongkong" in Chinese, "ahk air hongkong limited" in Chinese, "kong kong" in Chinese, "kong" in Chinese, "hong kong" in Chinese, "kong kong godfather" in Chinese, "ahjoniemi" in Chinese, "ahjonpalo" in Chinese, "ahjopalo" in Chinese, "ahjos" in Chinese, "ahkan" in Chinese, "ahke oz" in Chinese, "ahkis" in Chinese,\nWhat is the meaning of ahk air hong kong limited in Chinese and how to say ahk air hong kong limited in Chinese? ahk air hong kong limited Chinese meaning, ahk air hong kong limited的中文，ahk air hong kong limited的中文，ahk air hong kong limited的中文，translation, pronunciation, synonyms and example sentences are provided by ichacha.net.


timestamp: atn

url: =Nungak kum 106 aphakhin khatleh tangval kum 66 aphakhin khat kiteeng ~ ZD :: ZOMI DAILY\nposted on 6 February 2017 at 4:30 pm Lomkholna: Brazil, News, Sawltak, World\nZineih pasalneih cihpen ziakailua cihbang omlo hi. Brazil gamahzong nungak kum 106 aphakhin khatleh tangval kum 66 aphakhin khat kiteeng giaplel uhhi. Zinei nailo, pasal neinailo te lungkiatding hipeuhmahlo hi. “Never too late for loave”\nNungaknu minpen Valdemira Rodrigues de Oliveira kici a, kum 106 bek phapan hi. Tangvalpa minpen Aparecido Dias Jacob kici a, amahzong kum 66 bekmah phapan hi. Na lawmngaihnu, na lawmngaihpa akum tamlua ahih keileh akum tawmlua cikhakei in, hihte nupa zong kum 40 bekbek kikhailel uhhi 🙂\nHihte lawmta pen “Retirement Home” ci’n nasep nawnlo, Pension lakkhiatciang piteek puteek te kikepna panin aki ngai uh hicitciat se hi.\nBrazil gamsung Pirassununga khua aom “Nossa Senhora Fatima” kici Retirement Home panin aki muhcil uh, 2014 kumpek panin aki ngai uh ahihi. Khangno te’n ettehhuai mahmah hi. Sunkhat zankhat kithuah in aki ciahpihziau te hilo uhhi. Kum 3 bang aki ngaihkhit uhciangin ciampel hetlo in akiteeng uh hizen hi. Bangzah in etteh huaihiam?\nAki muhcil phet un kizahtak khinkhiantuak uh a, maizum thuaithuai mahmahtuak uh hihtuaklai hi. Khatleh khatzong hoihtak ki en ngamtaklo in, amit uh kituah khaleh maizum mahmah hihtuak sawnsawn hi.\nTangvalpa pen hih Retirement Home ah atunzawh kum 19 bang hikhinta a, amahpen akhut aveilam pen Paralysis ngahkha, akhutzaw citciat hi. Ka mutcil phetin ka lawmnu pen kamit hongla mahmah in, ka ngaitheipah cihi. Kakum uh ahihleh tawmkha kikhai khamah inteh, ahi zongin kum kikhaipen thupikei cilianlel hi.\nNungdiak in hihte nupa pen kiteeng taktakta uhhi. Mopawi nasiatak in bawlgiap uh a, mipi zong 150 valbang mopawi simthei uhhi. Lingpakpalh sansilsial akitheh zihziah, Hall sungah Nungaknu honglutphei hialhial laitak in “Live Band” te’nzong aminthang mahmah “Wedding March” kici mopawi music natuam ziahziah uhhi.\nMopawi Cake ahih keileh Wedding Cake zong nasiabawl mahmah uh a, “Four-tier Cake” ci’n thuapli bang phasak uhhi. Mopawi Hall sungkhempeuh pak namtuamtuam tawh zenkhengkhang uh a, etlawmsak mahmah uhhi.\nAnunglam panin Nungaknu damtak in aciangkhut tawh hongpaiphei hiathiat in, mipimai atun ciangin Tangvalpa in nadawntuahpah leklek hi. Pastor pa ii “You May Kiss the Bride” acihte zong ngakman nawnlo in, Tangvalpa in Nungaknu amai ah atunphei phetin adekbul pan akhut taklam tawh namanpheipah a, hongki Kiss tamai uhhi 🙂\nHih Nungaknu leh Tangvalpa tepen zi leh pasal anei ngeinai vetlo hilai sawnsawn uhhi.\nAki teenkhitzawh uh Minute khatzong hongkhenzo kei nuteh cilian uh a, aomna apaina khempeuh uhah kithuahkhawm hialhialden uh cimawk hi.\n“Kasih uhlehzong sikhawmding hi ung” cilaizen uhhi.\nGuai…. zi neinailo, pasal neinailo lawmte na lungkia hetkei unmaw 🙂 Zi neinailo, Pasal neinailo nalawm te na Share sawn unmaw hehehe ZD Sawltak #zomidaily\nPrevious: Malaysia, Subang Jaya ah innkhat meikanggawp in mi 4 si ~ ZD\nNext: Jesuh ki tuiphumna kuamsungteng Mine siansuah nading Israel in sumbei piaksawmlo ~ TK Lian


url: =ZIS pan Pu Pum Do Lian (Murlen, Mizoram) dahpihna lai :: ZOMI DAILY\nposted on 28 April 2015 at 7:41 am Lomkholna: Dahpihna, Hauzacin, News, Zomi\nZomi Innkuan (Singapore ), Dahpihna Lai, Pu Pum Do Lian (Murlen, Mizoram)\nZomi Innkuan ( Singapore )\nPu Pum Do Lian ( Murlen, Mizoram)\nZomi Innkuan ( Singapore ) te’ ka Makaipi uh ahi Dr. Hau Za Cin pianna pa ahi Pu Pum Do Lian ( Murlen khua, Mizoram State) in lem-et hetloh laitakin (26/04/2015) ni-in vangam ong zuatsan manin nakpi takin no innkuan tawh aki bangin kong dahpih mahmah uh hi.\nA ( 2 ) veina Zosuan Tuailai Khawmpi ah, na neih khempeuh it siklo takin piakhia aa, Zomi leh Zogam khantohna dingin nasep lianpi na sep laitak ahi hi. Na hoih na manpha, na sep laitak ahi hi. Inn phual zangah na om theihloh hangin , lungdam angtang kipak takin Pa in vangam ong zuat ding hi cih pen kitel mahmah hi.\nHih bangin pilna sangpi anei tapa ong neihkhak amah hampha mahmah aa, minam leh a mipihte avei tapa mipil ong neih pen, amah zong lungkim mahmah dinga zong lungnuam mahmah ding hi. Hih bangin nuntak haksat kawmkal pan, a tate leitung pilna sangpen a guanzo, apantah khiazo amah pen Pa hoih mahmah hi-a Zomi bup in ama ong pantah ziate ih et-teh ding ahi hi.\nTu laitak in Kawlpi aa Pa Kim Khan Nang ( Dr. Hau Za Cin’ nuno pasal) in ong nusia sawnsawn lai aa, dahna kithuap keei ding ahih manin Topa in Dr. Hau Za Cin leh a zi Sm Vung Lian Cing leh adah akap a innkuan pih leh sanggam u leh nau khempeuh tungah hehnepna leh thuakzawh siam nang tha leh ngal mahmah ong piak nangin thungetna tawh kong phawk den uh hi.\nPrevious: Sing (Ginger) a hoihna\nNext: Makai leh Tupna Ngimna ~ Lian Muan Kim\nTedim, Khuado Hall ih zatnop leh


url: =“LET SONG” KAMMAL KANKIKNA. - Laibu Saal\nHome > Thuluui/Articles > “LET SONG” KAMMAL KANKIKNA.\n“LET SONG” KAMMAL KANKIKNA.\n“LET SONG” KAMMAL KANKIKNA -Late 127:3, 4\n(Study on Pslam 127:3,4 of the word "Letsong" in Zo Language)\nBy Kham Lam Tuang\nZo Lai Siangtho (Tedim-Chin Version) Late 127:3,4 (Pslam127:3,4) ah “Tate/Tapa” Pasian hong piak “LETSONG” ci-in ki gelh i mu thei hi. Tua Lai Siangtho sung a ki gelh Pasian thupha lo tawh Tate/Topa ki nei thei lo pen Kawl kam zang in “LETSONG”(vufaqmif ) ci-in hong ki tei hi. 1977 kum pan (Rev Khup Za Go CBA- Lamka) kum 2015 ciang kum 38, 1983 kum pan (Rev Kam Khaw Thang TBA-Tedim) kum 2015 ciang kum 26 bang sawt phial ta leh kua mah Lai Siangtho tei ding in sawlna ngah om lo a hih man in“LETSONG’’cih kammal a zang lai ihi dingin ka lam en hi. Tua banah i Lai Siangtho pen “Tedim-Chin” kam a hih banah ZBC huamsung kammal ki bang ding ngaihsutna in “Kawlpau” ki tam zat ahi hi. 1977 kum aki hawm hi ta leh , 1983 kum a ki hawm lai siang tho bu Rev. Kam Khaw Thang khutma vive mah hi-in, 1983 pan tudong i zat a ma lungkim bang a, a tei hi-in tehkakpih ding om nailo a hihman in a hoih pen mah hi lai hi.\nTate Pasian letsong hi cih kammal zatsuak ding hoih maw? Letsong cih kammal Lai Siangtho sungah Pasian thupha Tate gen na, Jesu hong tatna, Pasian hong mawkpiak thupha leh thute genna-ah (Letsong) a zat huai mah hiam a ki kum nuam ihi hi.Tate/Tapate Pasian in, na ki mawk piak “Letsong” bangin mawkpiak in mi khempeuh in tate, tapate nei takpi hiam? Letsong hi leh mi khempeuh (nupa) in ta nei ding a, thupha a hih manin, nupa pawlkhat bek in tate /tapa te a nei thei zaw ahih manin tate Pasian' letsong hi cih kammal nakpitak in a khiatna ngaihsut huai hi.\nA. LETSONG (Present-Gift) vufaqmifarwåm\n(1) Letsong cih kam mal pen kawl kam mal nih kigawm “Let” (vuf) khut leh “Song” (aqmif)(Keng/tawi)”a hih man ki “Khutken” “Khut tawi”cih na ahi hi. Mawkpiak khempeuh nate Letsong hi khin lo hi. (Gtn: Sihgalna,mi dang sum na piakte)*Zatna: Na khat peuh a ki mawk piakte, man neilo a ki pia nate “Letsong” ki ci-in, mi honpite, mikhat sang tamzaw, mi tangpi ngah theih nate piak na-ah ki zang cih ngaih sut huai hi.\n(2) Pahtawina – ( Prize/reward ) qk^*kPfjyK\nPilna sinna,Bawlung siamte a vek un pahtawina ngah kimlo uh hi. Ahi zong-in, pahtawina (Prize)taktak mi nih leh thum khong(or)teltuam siam zawdeuh te ngah theih nam a hi hi.Kawl te in hehnepna piakmawkte “NitTeihSuh” ( Espfodrfhqk ) ci uh hi.Pasian tel/sehsate bek in go/gamh ngah in,tanei innluah zo in, tua bang mite Pasian thupha ngah te a hi uh hi.\n(3) Go/Gamh – (Heritage)\nLai Siangtho Late127:3,4 Manglai ah “Heritage of the LORD” ki ci na pi in Tedim –Chin\nLai Siangtho teite in “Tate Pasian LetSong” cih pen a hun omlai in Zo kam mah in laih huai mah mah ta hi. Pi Luan Za Cing in Tedim-English Dictornary 2014 ah “go or gamh(n.ancestral propesty) ci in gelh in, Dr.Gin En Cin in ZIV 2014 ah “Tapate, Topa pan goutanh” in gelh hi. Zo kam I cih ciang in Tedim kam bek hilo, Paite kam bek hilo in , leitungbup Zomite tel theih pen ding kammal Ih tel I zat kul ding hi.I kampau leh laite khantohna ding in laiteite tungah kinga hi.\nKJV Mang Lai Siangtho ah “Childrens” in kigelh a, NIV Mang Lai siangtho ah Son(Sons)tate/tapate ci-in na gelh hi.Hebrew kam in“BANIM”ki ci (Masculine)Pasal/ Tapa zong a hih man in, “Tapa”cihna a hi hi.\nC. Mang Lai Siangtho(English)Late127:3,4\n1.Lo, Children are an heritage of the LORD I am the fruit of the world is his reward. As arrows are in the hand of a mighty man, So are Children of the youth(KJV)\n2. Son’s are a heritage from the LORD. Children are reward from him, Like arrows in the hands of a warrior are Son born in one’s youth. (NIV)\n3. Behold Children are a heritage from the LORD, the fruit of the womb a rewards. Like arrows in the lamb of a warrior are the children of one’s youth.(ESV)\nD. Kawl Lai Siangtho (Myanmar Version)\nRev.A.Judson tei Kawl Lai siangtho ah Thupha (qkaus;Zl;) leh gam/go (tarGOpöm) in gelh hi.Kawl Lai Siangtho sim le ci'n Tate genna ah Letsong cih kammal cih peuh mah Late 127:3,4 ah na mu kei ding hi.\nE. Zo Lai Siangtho (Tedim/Zo version)Late127:34\n1.En un, tate pen Topa tung pan Letsong hi a, tapate pen a ma hong piak thu pha a hi hi. Mi khat in a khang no lai in a neih tate pen gal hang pa khut sung a om thal tang tawh ki bang hi.\n(Rev. Kam Khaw Thang 1983,Tedim-Chin)\n2.En un,tapate pen Topa tung pan Letsong hi a,tapa te pen a ma hong piak thu pha a hi hi.Mi khat in a khang no lai in a neih ta pa te pen gal hang pa khut sung a om thal tang te tawh ki bang hi.(Rev.Khup Za Go,proof reading and Revision,1977, Chief editor Rev. Suak Za Go Hilhcian Laisiangtho,2008)\n3.Tapa te,Topa pan a goutanh hia,tate a ma pahtak man a hi hi.Khang no lai a neih tapa te,gal hang pa khut sung a thal tang tawh ki bang hi.(ZIV,Dr. Gin En Cin,2014)\nF. Zo Kam (Zo Language)\nTedim kam,Paite kam in Zomi te lak ah mawk piak Letsong(Present,gift)kici kammal pen a om lo hilo in (1)Piak thong (2)Piak Song(3)Piak Mawk(4)Athong(5)A Mawk Na(6)A Khong cih kam mal a om lam I thei hi.Zopau, Zolai siamte mah in Lai Siangtho tei huai hi.I Lai Siangtho tei masate in Tedim – Chin State leh ZBC sungbek kampau, kammal zat abulphuh ma'n in Kawl Lai Siangtho ah Letsong cih kammal omlo na pi Lai Siangtho ah Zo kam tang in, Kawl kam zang in\nLetsong in hong tei kha uh hi. Kawl pau I zat nop loh man in India Mizo te pau zat a hi zong, Paite kam leh a dang zang in, Tedim lam te(Myanmar Citizenship)tel zawh loh ding zat huai lo hi.I gen nop na bulpi in Tedim kam,Paite kam thu pi pen hi ci hi lo in,Zomi International Language“bulpat na ding in Lai Siangtho thu pi pen hi.Labu(Khristian Labu)leh Lai Siangtho bu,Dictionary, Laphuakte leh Lasate,Video kam let,Laibu tei te kammal zat te mipi te pau zat hi pah hi.\nG. Letsong Zatsuak huai hiam?\n“Letsong”cih pen Tedim-Chin pau theite tel ding bek ngim na in ki zang hiam? “Letsong”cih pen Zopau(Zo ham) sakha i hiam? Pasian lo a tate/tapa ki neithei lo na pi Pasian Letsong i cih zat huai lo hi.Letsong mawk piak hi in, thupha (Blessing)hi lo hi.Thupha ngahte bek in Pasian go/gam(heritage)tate/tapa neithei bek a hi zaw hi.Go leh Gam zong a khiatna kibang lo hi.Go pen Pasian thupha hi a, Gam pen Innmong/Gamluah ding a bei te neih leh lam a luah te ah ki zang hi. Tua a hih man in Pasian thupha asang ta neihna in Pasian “ Go” luah ki ci bek a, Pasian gam luah zong ki ci ngeilo in, Tate Pasian Letsong hi cih ding in a khiatna dau mahmah hi.\nI Zolai,Zopau in tate Pasian hong piak thupha(Go)hi in, Tapate Pasian thupha a hi hi ci zaw leng Lai Siangtho genna, khiatna leh Zomi te ngeina leh pau tawh ki tuakzaw ding in ka um hi.Letsong cih kammal Kawlkam ataangpi(General) genna ah kizang hi in, atuampian deuh/thupi pen(specific/special) genna ah akizang ahih loh na I tel ta in ka um hi.\nLaisiangtho tei te in Laisiangtho tei leh Laisiangtho pen Pasian kammal thuk te hilh cian na leh tualsuak pau (Local dialect)bul pi a hih lam phawk huai mah mah hi.Zomi te in Pasian leh mihing te kikal kammal a thu pi,thu thuk te Laisiangtho bek ah om a hih man in, I Laisiangtho tei kammal zatte a khiatna a dau luat leh Pasian it na a dau sak suak pah hi.\n1.TABC –Tahan, Kalaymyo\n2.WBC – Thanlyan , Ygn\nGraduate School of Theology & Mission\nJeounju University S.Korea\nItem Reviewed: “LET SONG” KAMMAL KANKIKNA. Description: Rating: 5 Reviewed By: Cinpu Zomi


url: =United Nations Organization (UNO) tangthu leh kilamhzia tom :: ZOMI DAILY\nposted on 2 March 2019 at 1:55 pm UTC+9:30 Lomkholna: BobTuangpi, News\nLeitung galpi (2) sungin nitumna lam gam thahatte ( England, France, , Soviet Union, USA) in galpi aven ciangin leitungah kilemna om nading leh leitung gam tuamtuamte’ kipawlkhop theih nang kipawlna khat phutkhiat ding lunggulhna hong neitek uhhi. Tua bang gamlian makaipi makaite’ lunggulhna hangin November,1943 tak teh United States of America President/makaipi Roosevelt, England Prime Minister Churchill leh Soviet Union President/makaipi Joseph Stalin te in leitung gambup kilemna avaihawm ding kipawlna khat apiankhiat nading tangkona hong nei uhhi. Tua khit 1944 kum tak ciangin USA gam khuapi Washington, Dumbarton Oaks cih mun ah United States Of America, England, Soviet Union leh China taangmi makaite in United Nations Organization ( UNO) kipawlna ding thukhun leh kivaipuak dingte ahampi ( draft) hong bawlkhia uhhi. Tua UNO thukhun leh kivaipuakdan zia-le-tong akicing pen leitung gam (51) ii taangmi te in USA gam San Francisco Conference ah thukimna na nei uhhi. Tua tungtawnin October 24, 1945 tak teh United Nations Organization ( UNO) hong piangkhia ta hi.\nTua UNO kipawlna phualpi pen USA gam, New York khuapi ah kikoih pah hi. 1950 kumin UNO kipawlna ah aluut asuakta gam (60) pha pah aa, 1980 kum tak teh gam ( 154) pha pah hi. 1999 kum leuleu ciangin kipawlna ah aluutthak gam (188) phato leuleu-in asawtnailo September 10, 2002 teh UNO kipawlna pawlluut gam (191) bang pha ta hi.\nUnited Nations Organization ( UNO) Ngimna Leh Tupna Bulpite\n(1) Leitung kilemna leh bitna kepcing zawh nading,\n(2) Leitung gamkhat leh gamkhat kizopna ahoih semsem nang mapang khawm ding,\n(3) Leitung sumbawlna lam, nuntak khuasakzia leh ngeina tuamtuam buainate ah kipanpih leh nasepkhop theih nading,\n(4) Kipawlna (UNO) ngimna leh tupnate alawhcing/tangtun theih nang kipawlna pawllut gam khempeuh in khut kilen sepkhop nading cihte ahihi.\nUnited Nations Organization ( UNO) Kilamhzia\nUNO kipawlna sungah thuneihna akee lian nam (6) om hi. Tuate in;\n(1) Kipawlna pawlluut gam khempeuh ahuam khawmpi ( General Assembly)\n(2) Leitung bitna leh daihna tawh kisai ( Security Council)\n(3) Kipawlna pawllut leitungbup thukhun tawh kisai vai ( International Court of Justice)\n(4) Sumlei sumzuak leh Nuntak khuasakna lam ( Economic and Social Council)\n(5) Leitung gamkhat leh gamkhat kizahtak leh kigamkeekloh ding vaisaina lam ( Trusteeship Council)\n(6) Kipawlna thuvanpi zum ( Secretariat) cihte hi.\nKipawlna pawllut gam khempeuh ahuam khawmpi (General Assembly) in ahih leh kum (1) teh (1) vei khawmpi neiden-in UNO pawllut gam khempeuh pan taangmi kahthei tek aa gamkhat in meetang/vote (1) ciat nei hi. Thu tuamtuamte/athupi lualote UNO kipawlnaluut/member gamte ii atamzaw thukimna 51% tawh thukhensatna kinei-in leitung gamvai leh athupidiakte taangmi gamte’ meetang/vote sehthum suah sehnih tawh vaihaksate kikhensat hi. Hih kumsim (1) veita kibawl khawmpi (General Assembly) pen UNO member khempeuh ii lungsim deihna lahkhiatna phualpi ahih ban ah hih khawmpi thukimpihna pen thupi pha mahmah hi.\nLeitung bitna leh daihna tawh kisai (Security Council) ahih leh UNO ii ahiang khempeuh lakah thuneihna alian pen ahihi. Taangmi gam ( Member States -15) pha hi. Atawntung taangmi ( Permanent Security Council Members Gam -5) leh kipawlna pawlluut gam khempeuh ahuam khawmpi ( General Assembly) ii sehtheih gam (Rotation gam – 10) hi aa, tua gamte’ thuneih hun pen kum (2) ahihi. Security Council ah atawntung taangmi leh thuneihna kuitung anei gamte pen China, USA, Soviet Union/Russia Federation, France, England gamte hi. Security Council in leitung thuhaksa tuamtuam leh vaikin thupi tuamtuam akhensat ciangin Security Council member (15) gam khat ciat in kum (1) teh meetang/vote tang (1) tek neiciat uhhi. Ahih hangin Permanent Security Council Member gam (5) te lak ah gamkhat pepeuh in bel kuitung/tuamdang thuneihna (Veto Power) tawh thukimna leh khensatsa thute nolhtheih/hemkhia ziauziau thei lel hi. Security Council ii vaipuak leh mawhpuak bulpi ahih leh UNO member gam khempeuh kilemna leh bitna kepcing nading ahihi.\nLeitungbup thukhen zumpi (International Court of Justice) ah thukhenmang (Judges -15) kihel hi. Tua thukhenmangte pen Security Council leh General Assembly pan taangmite in suaktatak atuamin teeltheihna/sehna neithei uhhi. Thukhenmangte’ nasep theihna kumciangtan ahih leh kum (9) hi. UNO kipawlna sungah aluut gamte’ kikal ah buaina tuamtuam a om leh hih International Court of Justice sungah thukitun-in thukhenmangte in thusitna neithei uhhi. Khensatna vaihaksate ahih leh Security Council tungah puak sawm uhhi.\nSumlei sumzuakna leh nuntak khuasakna lam ( Economic and Social Council) ah taangmi tanu (54) pha hi. Tua taangmi tanute pen General Assembly in teel/sehto aa aciangtan hun pen kum (3) sung hi. Hih Economic and Social Council ii vaipuak leh nasep bulpi in leitung sumlei sumzuakna lam, nuntak khuasakna lam, ngeina lam, cidamna lam, khantohna vai tuamtuam ah panlakna ahihi. Hih Economic and Social Council amazan muibut theih nading anuai aa ahiang/akee tuamtuamte ( Specialized Agencies) kiphut beh hi.\n(a) Leitungbup nasemte’vai puahna/zuunna ding – International Labour Organization\n(b) Neek-le-dawn leh lokhawh sing puakna lam – Food and Agriculture Organization)\n(c) Nate/pilna thu tuantuam kanna leh khanglui vante kepna lam – United Nations Educational Scientific and Cultural Organization)\n(d) Dongtuak Panpihna leh Khantohna/kilamh kikna Vaisaina – International Bank For Reconstruction and Development Or World Bank)\n(e) Leitungbup sumzat tuamtuamte bitna/zuunna lam – International Monetary Fund\n(f) Leitung cidamna lam zuunna lam – World Health Organization cihte Economic and Social Council ah kihel-in hih kipawlna ah zongh Zomi Innkuan USA, Inc in 2014 pan pawlmi hihna ngah aa taangmi tampitak khawmpi kah paisak khinta hi.\nLeitung gamkhat leh gamkhat kisimmawh lohna/ gam kikeek loh nang ngimna ( Trusteeship Council) ahih leh leitung galpi (2) lai gallel gamte in aneih suahtakna piak ding acingtaaknailo in UNO aciapteh gam tuamtuamte etcikna leh vaisai ding vai ahihi. Tua bang Trusteeship Council in alep leh kepcing gamte’ vai pen kumsimin UNO General Assembly ah thupulaakna (Report) nei den uh hi.\nTanu thuvanpi zum ( Secratariat) ii thuzeekpi pen tanu thusapi (Secretary – General) ahihi. Tanu thusapi ahih leh Security Council member gam (15) te’ thukimpihna tawh General Assembly in teel/seh hi. Tanu thusapi/ Secretary General in ahih leh UNO nasepna leh leitungbup vaithupi tuamtuamte General Assembly ah thupulaakna (Report) apiak kul den hi. Leitung kilemna/daihna leh bitna anawngkaisak thei thute Security Council ah zasak/puak behto hi. Leitung daihna/kilemna leh bitna ading tanu thusapi ( UNO Secretary General) in guptuam maitang et paihtuam omlo adin tang kul ahihi.\nUnited Bations Akiphutcil Pan Tuni Dong Tanuthusapi ( Secretary General) Asem Ngeite\n(1) Glad Jebb ( United Kingdom,1945 -1946)\n(2) Trygve Lie ( Norway,1946 – 1952)\n(3) Dag Hammarskjold ( Sweden,1953 – 1961)\n(4) U Thant ( Myanmar,1961 -1972)\n(5) Kurt Waldheim ( Austria,1972 -1981)\n(6) Javier Perez de Cuellar ( Peru,1982 -1991)\n(7) Boutros Ghali ( Egppt,19992 -1996)\n(8) Kofi Annan ( Ghana,1997 -2007)\n(9) Ban Ki Moon ( South Korea, 2007 – 2016)\n(10) Antonio Guteress ( Portugal, 2017 -?) ahi uhhi.\nP .S : UNO Head Quarters pen New York, USA ah om aa, Geneva (Switzerland) leh Vienna (Austria) ah zongh zumkhen tuamtuam kikoih hi. Agelh : Bob Tuangpi (00232019) Ref : Wikipedia\nPrevious: Kawlgam khuahun kikhel zatzat\nNext: ZAM Thupuak :: 03 Mar 19 (Australia leh UN ulian tetawh kimuhna)


url: =Tambon of Chiang Mai Province - Pa Daet, Mueang Chiang Mai, Tha Ton, Pong Nam Ron, Fang, Inthakhin, San Kamphaeng, Mae Hia, Chiang DAO (Paperback): Source Wikipedia: 9781233081271 | Books | Buy online in South Africa from Loot.co.za\nTambon of Chiang Mai Province - Pa Daet, Mueang Chiang Mai, Tha Ton, Pong Nam Ron, Fang, Inthakhin, San Kamphaeng, Mae Hia, Chiang DAO (Paperback) Loot Price: R258\nTambon of Chiang Mai Province - Pa Daet, Mueang Chiang Mai, Tha Ton, Pong Nam Ron, Fang, Inthakhin, San Kamphaeng, Mae Hia, Chiang DAO (Paperback)\nPlease note that the content of this book primarily consists of articles available from Wikipedia or other free sources online. Pages: 28. Chapters: Pa Daet, Mueang Chiang Mai, Tha Ton, Pong Nam Ron, Fang, Inthakhin, San Kamphaeng, Mae Hia, Chiang Dao, Nong Pa Khrang, Mae Raem, Mueang Khong, Ping Khong, San Phi Suea, Ban Luang, Chom Thong, Khuang Pao, Mae Ai, Sop Tia, Chang Phueak, Mueang Chiang Mai, Ban Pae, Doi Kaeo, Rong Wua Daeng, Thung Khao Phuang, Tha Wang Phrao, Mae Soi, Mueang Kaeo, Chaem Luang, Mae Hoi Ngoen, Nam Bo Luang, Doi Tao, San Sai, Saraphi, Tha Sala, Mueang Chiang Mai, Thung Ruang Thong, Mae Wang, Doi Lo, Makham Luang, Si Dong Yen, Piang Luang, Samran Rat, Thung Satok, Fa Ham, San Sai Luang, San Phak Wan, Ban Chan, Galyani Vadhana, Chang Khoeng, Makhun Wan, San Sai Noi, Samoeng Nuea, Huai Sai, San Kamphaeng, Buak Khang, Mae Taeng, Chae Chang, Hang Dong, Hang Dong, Mae Pu Kha, Mae Faek Mai, San Pa Yang, San Ton Mue, Mae Daet, San Klang, San Kamphaeng, San Maha Phon, Ban Klang, San Pa Tong, Suthep, Thung Tom, Pang Hin Fon, San Phranet, Sai Mun, San Kamphaeng, San Pu Loei, Nong Khwai, Pa Miang, Talat Khwan, Tha Wang Tan, Luang Nuea, Mae Thalop, Nong Bua, Chai Prakan, Sa-nga Ban, Samoeng Tai, San Na Meng, Sop Mae Kha, Thep Sadet, Ton Pao, Mueang Na, San Klang, San Pa Tong, Nong Yaeng, Talat Yai, Chang Khlan, Choeng Doi, Mueang Len, San Pa Pao, Nong Kaeo, Hang Dong, On Tai, Ban Waen, Nong Phueng, Ban Chang, Mae Taeng, Malika, Thailand, Nong Tong, Chang Moi, Mae Pong, Nam Phrae, Hang Dong, Nong Chom, Yang Noeng, Ban Mae, Phra Sing, Tha Kwang, Yang Moen, Han Kaeo, Mae Ka, Pa Pong, Doi Saket, Yu Wa, Rim Nuea, Sop Poeng, Chai Sathan, Pong Thung, Tha Duea, Thung Pi, Pong Yaeng, Saen Hai, Santi Suk, Thung Luang, Phrao, Ban Aen, Ban Kat, Mae Wang, Mae Khue, Yang Piang, Ban Pong, Hang Dong, Nong Han, San Sai, Nong Faek, San Pong, Don Kaeo, Saraphi, Haiya, Yang Khram, Bo Kaeo, Samoeng, Khun Khong, Mae Win, Nong Hoi, Pa Lan, Mae Na, Pong Tam, Don Pao, Khua Mu...


url: = Kasih khit ciangin vantung gam tung ding ka hih lam bang ci theih ding ka hi hiam?\nKasih khit ciangin vantung gam tung ding ka hih lam bang ci theih ding ka hi hiam?\nDotna: "Kasih khit ciangin vantung gam tung ding ka hih lam bang ci theih ding ka hi hiam?"\nDawnna: Gupna ngah na hih lam leh nasih khit ciangin vantung gam ngah ding na hih lam na ki thei hiam? Na ki theih ding Pasian in hong deih a hihi. Laisiangtho in “Pasian tapa a um mi khempeuh nuntak tawntung na ngah ding hi ci a, a ki theih na dingin hih thu te note kiangah a hong gelh ka hi hi” (1John. 5:13). Nang pen tu in Pasian mai ah ding a, Pasian in “nang vantung gam ah bang hang in hong lutsak zenzen ding ka hi hiam?” ci a hong dong hi leh, bang ci dawn ding na hi hiam? Na dawn kik na ding na thei kei kha ding hi. Hih bang in na dawng kik ding hi. Pasian in eite hong it a, tawntung nuntakna ih ngah theih na ding in amah in lampi hong hon sak hi. Laisiangtho in hih bangin a gen hi. “Pasian tapa a um mi khempeuh kisia lo a nuntak tawntung na angah theih na dingin Pasian in a tapa khat bek neih sun a hong piak dongin leitung mite a it hi” (John.3:16).\nVantung gam ih ngah theih loh na ding in lam hong khak nate ih theih ding a hihi. Honglam khak nate in hih bang a hihi. Ih mawhna ih khialh nate in Pasian tawh suakta tak a ih ki pawl theih na dingin honglam khak a hihi. Ih luah suk mawhna hangin mawh nei te ih hihi. Ih teel zong a hihi. “Mikhempauh mawh khin uh a hih manin a hong hon khai Pasian tawh ki gam la hi” (Rom. 3:23). Ei leh ei ih ki hon khia zo kei hi. “Pasian hong hehpihna hangin upna tawh gupna ki ngah hi. Eihan ciamna hang hilo hi. Pasian hong piak khong letsong a hihi. Gamtat hoih na hang zong hilo hi. Tua a hih manin kuamah in ki sialhpih thei lo ding uh hi.” (Ephet. 2:8-9). Eite in sihna a thuak ding leh hell sungah a om dingin ih ki lawm hi. “Mawhna thaman in hongpiak pen sihna a hihi” (Rom. 6:23).\nPasian pen siangtho hi. Thuman hi. Mawhna dan thuak sak hi. Ahizong in amah in eite hong it a, mawhmai na ih ngah theih na ding lampi hong hon sak hi. Jesu in “Keimah in lampi ka hi hi. Thuman na leh nuntak na zong ka hihi. Kei hong suang lo in kuamah in pa kiangah a tung kei ding hi” (John.14:6). Jesu pen eite a dingin singlamteh tungah sihna hong thuak hi. “Khazih in mawhnei te a dingin khat vei sihna tawh hong tan zo hi. Thuman lote thuman mi ahih theih na dingin Pasian kiangah hong pai pih hi”(1Peter.3:18) . Jesu pen sihna pan in hongtho to kik zo hi. “ Amah in ih mawhna hangin singlamteh tungah sihna hongthuak a, thuman mi ih hih theih na dingin hong tho kik a hihi” (Rom. 4:25).\nTua a hih manin hong hih dotna pen en pha kik ni. “Kasih khit ciangin Vantung gam ngah ding ka hih lam bangci theih ding ka hi hiam?” Hih bangin na thei thei ding hi. Topa Jesu Khazih um a, sang le cin hotkhiatna na ngah ding hi (Sawltak.16:31). Jesu a sang a a um khempeuh te tungah leh, ama min a um mi khem peuh te tungah , amah in Pasian ta hihna a pia hi” (John.1:12). Tawntung nuntakna pen manngen lo a hong ki pia let songbangin na san ding a hihi. “Pasian ih a khong a hong piak letsong pen ih topa Jesu Khazih hangin tawntung nuntakna a hihi” (Rom. 6:23). Tu mahmah in nangin akicing leh aman nei nuntakna tawh in na nungta thei hi. Jesu in “ A mau te a kicing nuntakna a neih theih na dingin ka hong pai ahi hi” (John. 10:10) a ci hi. Jesu ih hong kamciam na bangin nang pen Pasian tawh vantungah a tawntungin na mang khawm ding hi. Jesu in “Keimah in note a dingin omna ding mun bawl dingin ka pai ding hi. Tua khit ciangin kong pai kik dinga tua ka bawl sa innpi ah note tawh a tawntung mang khawm dingin note ka hong la to ding hi” aci hi. (John. 14:3).\nJesu Khazih pen gumpa in sang a, Pasian kiangpan in mawhmaina na ngah nop leh hih bangin thu na ngen ding hi. Hih thungetna leh a dang thu ngetna hangin gupna na ngah kei ding hi. Jesu Khazih upna hang bek tawh in na mawhna hong ki mai sak ding hi. Hih thungetna pen Pasian um na hih lam ama tungah gen na hi-a, ama hong piak mawhmaina hangin ama tungah lungdam kohna zong ahihi. “Topa aw, keimah in nang kong lang do manin thu khenna a thuak ding ka hihi. A hi zongin Jesu Khazih in ka thuak ding thukhenna teng hong lak khiatsak khin zo hi. Amah ka upna hangin mawhmai sakna angah ding ka hihi. Gupkhiatna ka ngah na dingin amah ka muang hi. Alamdang nong hehpihna leh mawhmaina – tawntung nuntakna letsong hangin lungdam kongko hi! Amen!’’


url: =Zombicide Black Plague - The Zombie Bosses – Abomination multilingual\n02. Black Plague - The Zombie Bosses – Abomination multilingual\n03. Black Plague - Hero Box 1 - deutsch\n04. Zombicide: Green Horde – Rat King & Swamp Troll\n07. Zombicide: Black Plague – Ultimate Survivors\nParse Time: 2.212s


url: =Contact our Lantana Leak Detection Services • Lantana Water Leak Detection • Lantana Slab Leak • Lantana Plumbing Leak • Lantana Pipe Leak\nLantana PIPE LEAK & WATER LEAK & SLAB LEAK DETECTION\nTOP Lantana LEAK DECTION EXPERTS IN SOUTH FLORIDA\nWhen Lantana homeowners, Lantana business owners and Lantana condominium owners or association suspect a pipe break, slab leak or pipe leak and need leak detection, they call the best Lantana Leak Detection network, US! With vast experience in locating the hardest to find leaks in Lantana, rest assured no job is too hard and no leak or break is too difficult.\nOur Lantana Leak Detection use some of the the latest cutting edge technologies\nLantana Leak Detection


url: =Tulaai Leitung Thuthang Tuamtuam Updates September 11, 2015 :: ZOMI DAILY\nposted on 12 September 2015 at 7:26 am Lomkholna: Khawmpau, Myanmar, News, World, Zomi\n· Saudi Arabia gam aom Muslim upna aneimi te in Vantung gam zah a angaihsutna mun ahi Muslim Holy City kici Mecca Khuapi sung a om Muslim Biak Innpi khat September 11, 2015 ni US gam a Inn saangpeen Muslim migilo ten aphulkhap nilian in kicim niainiai a mi 87 sisukpah in mi 201 sileh naaitawh liam leh baaisa in om uhhi. Hih mun ah Muslim thu ummi mundang pan thungen ding a pai mi 2million bang omden a Muslim ten amit mahmah un mule uh Vangam tungnung acihliangna uh munzong ahihi.BBC\n· Singapore khuazangbup kiteelpi na ah Singapore gamsaatpa ahi ong nusiakhinsa Mr Lee Kuan Yew I phuatsa PAP- People’s Action Party ten gualzawhna ngah ci in September 11, 2015 ni in Prime Minister Lee Hsein Long Mr Lee Kuan Yew I tapa Upeen in genkhia hi. AFP\n· Cuba gam te in Pope Francis Cuaba gam azin ma ci in thongkia mi numei naupang Pasal kigawm 3,522 tuzawh nai 72 sung khahkhia ding ci in September 11, 2015 ni in taangkokhia uhhi. Hih bang a thongkia te suahtaakna piakna ah Mithat te, Naupang buante leh gambitna apalsatte khahloding cideuh se hi. Hih bang a suahtaakna piakna peen 1959 kum zawh amasa leh atampeen suahtaakna piak ci in gen uhhi. Pope bel maaikaal sung ah vazin ding ci uhhi.VOA\n· Japan gam tuikhan na hang in September 11, 2015 niciang mi 3 in nuntaakna beilawh in mi 25 hingman ci in kumpi lam thuneite in taangkokhia uhhi. Tuaban ah mi 100,000 in inn le lo nusia in bukana kigeelsak ci uhhi. Mencim,tuikhang kithuahthuah laai ahihman in lauhuai laaimawh lo ci in gen uhhi. BBC\nLungdam lua Laai ongsim sak kheempeuh tung ah\nKialhna aom khaak aleh ngaihdam bawm ah maw\nPrevious: ZYA nasep pulakna (11 September 2015)\nNext: Dahpihna: Cin Lian Muang


url: =Malaysia gamsung ah Celcom Network tawlkhatsung siacip :: ZOMI DAILY\nposted on 13 June 2017 at 1:59 pm Lomkholna: Malaysia, News, Sawltak, World\nMalaysia gamsung ah “Mobile Telecommunications Provider” aommasa penpen ahi Celcom te ii Voice Network teng siacip cih kiza hi. Celcom te ii Official Website tungahzong Voice Network pen Malaysia gambup ah ki ngahlo cih pulakna neikhia uhhi.\nCelcom Mobile Telecommunications Provider te’n Statement akhah khiatna ah Mass Network Outage akipat pen tuni Tuesday zingsang 7:00am panin akipan ci uhhi.\nNETWORK DISRUPTIONS :: We regret to inform that there was a network outage this morning starting at 7:00am which has affected incoming and outgoing calls nationwide.\nMalaysia gamsung ah tulaitak Celcom azang khempeuh in Phone tawh midang kisam theilo, alutzong ki ngahlo in Incoming Call leh Outgoing Call avek in siacip cihi.\nTuciangciang Data Services te bangmah sukkhakna neilo kici hi. Celcom SIM Card azangte’n vaithupi aomleh VOIP (voice over internet protocol) ahi WhatsApp, Viber, Facetime, Messenger cihtepan bekin midangte ki hopih theiding hi.\nCelcom tawh akizom ahi WeBe, RedOne, Tunetalk azangte’n zong Voice Network buaina tuak uh cihi.\nZingsang 9:30am hunpawl in Peninsular Malaysia sungteng ah Celcom ki zangkik theipahding ci’n ki tangkokhia a, ahi zongin pawlkhat pen sun 12noon ciangbek in ki ngahkikpanding kici hi.\nRelated: Mobile Phone limzatluat naupangno te paukhia hak\nHih Celcom te ii Voice Network akisiatna pen Network Upgrade abawlna hanghi ci’n Celcom thunei te’n genkhia uhhi.\nMalaysia gamsung ah Mobile Operators tuamtuam ahi Celcom, DiGi, Maxis, uMobile, etc… cihbang in aminthang leh akizangzawdiak tampi aom lakah tulaitak uMobile pen zatnuam leh sumnem kicipian tek hi.\nMobile Operators tuamtuam tepen khatlekhat kidemdem uh a, amawkna in atuamtuam piathei uhhi. Mobile Operator nazatlaitak panin adang Company khatah na laihnopleh ki laihsakthei hi. Ahi zongin SIM Card pen Register akibawlna ID aom kulhamtang sak uhhi. Sawltak #zomidaily\nPrevious: Vondeih Kep Ding – 115 (Dimno’ Pa)\nNext: Singapore ah Kawlgammi innnasem in aomkhat inntungdawn panin tuaksuk in sipah\nAksi Meikhu a kilat simin leitungah siatna lian piang


url: =Klang Valley sungteng 4km nuai ahihleh RM0.99 tawh Uber Taxi kituangthei ~ ZD :: ZOMI DAILY\nposted on 13 February 2017 at 5:48 pm\nTuni (Feb 13) akipan Malaysia, Klang Valley sungteng 4km sangin agamlazawlo navaknading aomleh Uber mawtaw te zat huaihi. 4km nuaisiah ahih nakleh Uber te’n 99 Cents (RM0.99) bek hong lading uh ci’n Facebook tungtawn in tuni tangkokhia uhhi. 4km sangin agamla zawlo ahih nakleh Flat Fare ci’n pia 99 (99 Cents) bek piakkul hizen hi.\nHih Uber Promotion pen Feb 13 pan Feb 26 nidong hiding a, Booking nabawl ciangin “Promo Code” bangmah kisamlo hi. Peak Hours akici zumkahhun leh zumtuahhun, mawtaw atam phatdiak hunte nangawn ah 99 Cents bekmah lading uh cihi.\nUber mawtaw saap pen 99 Cents bekbek hitazen ahih manin, sumtang Cash tawh napiakleh pia 99 cihbang omtheilo ahih manin, RM1 hong lading uh cihi. Ahi zongin Credit Card tawh napiakleh 99 Cents bekbekmah honglabek ding uhhi.\nHih Uber Promotion pen ihgensa mahbangin Feb 13 panin 26 dongbek ahihi. Ahi zongin a Facebook ah asuahkhiat uh, a Post khiatuh pen 1000 val aki Share leh Promotion ani kalkhat khantoding ci uh a, azenzen in 2000 val aki Share leh Promotion kalnih khantoding cilai uhhi.\nKlang Valley sung vaknading naneihleh zat huai hi. Ahi zongin napai nading pen agamlatna 4km nuai ahihding kisam hi. Tuasangin agamlatzawk leh mawtaw saap angei mahbang in honglading uhhi. Facebook ah a tangko khiat uhzong hihpan ki enthei hi. Uber Facebook\nTheihding: Promotion pen azenzen in aki genkhol theilo guah tamluatna, lampi Traffic ki khakcipna cihte aomkhak zenzenleh Uber mawtaw saapman pen angei mahbang in “time + distance” ci’n ahun leh agamlatna tawh kizui in asum kituakding cihi. ZD Sawltak #zomidaily\nPrevious: China ah acitak naupang khatin sangkah nading pahtawina sum 10,000 ngah ~ ZD\nNext: Ukraine in agam mite ngimna dingin Missile koihhi ci ~ TK Lian


url: ="Tedim" bangci gelh Ding & "Zomi" in bang ciang Huam | Tongsan\n“Tedim” bangci gelh Ding & “Zomi” in bang ciang Huam\nin Biakna + Ngeina, Featured, Opinion\nTidim, Tiddim maw, Tedim? cih thu net sung ah kikupna tampi omin, kikum ciang bek hi lo-in, i uliante mawhsuanin, ko bawlin,”… ahih lam ngaihsutin nei lo uh,…muh kholhna anei ngiat lo kumpi nasem ulian neih sunsunte’ khutma “ cih ciang ahi zongin, ‘Zomi’ in kuateng, bang ciang huam cih thu tawh, “ Zomi pen Chin State buppi ahuam lungsim tawh Penglam pawi khatin..” ci sawnsawnin azahtaak-huai i mipihte sukha zeel ahih manin hoih nawn lo hi.\n1. A. TIDIM :\nThadote in nidang lai Pu Hau Let khan lai pekin Khuangzang veeng kicihna ah na teeng ngei uh aa, Vansangdim bualtui mah na bulphuhin, ti=tui, dim=bual, Tidim na ci uh hi kici hi. Tuni dong mah Thadote’n “ Tidim ko khua hi” ci liuliau lai uh hi. Ka neulai un TBA huang kiim, (Khuangzang) Sangmangte inn sak teng ah a kulh bawlte uh ki mu thei lai hi. Tua ahih ciangin, ‘Tidim’ zong tangthu guh bul kip anei gige min masa khat ahi hi.\nHih pen Mangkangte’n Annexation of Chin Hills ong hih ding uh ciangin khua min, gam min, mun min, mual min, lui min, a kanna pan-un a mau zaakna tung tawnin hih bangin na ciamteh uh aa, 1889 kumin Tiddim ong la-in, 1891 teh, vuandok khat tawh ong uk aa kipan ‘Tiddim’ ci-in ong uk suak uh hi. Tua hun lai-in Zomi lai thei ki om nai lo-in, ngaihsutna zong kicing nai lo ahih manin ong uk Tote cih bangbangin akimang toto ahi hi. Tua ahih ciangin, office records, documents, correspondence leh gamlimte ah Tiddim na kici aa, Cope Topa-in zong na zang hi. WW ll ciangin, war records, gal thu laibu tuamtuam ki-at khempeuh leh War Memorial-te leh Museum-te dongin ‘Tiddim’ ci-in leitung buppi-in kip takin ciamteh zo hi.\nVansangdim bualtui mah bulphuhin kiphuak hi aa, Pu Gui Mang, Pu Em Do leh a dangin ni taang sung ah ‘ te dimdim’ cihna -in na phuak uh ci-in zong kigen hi. I kheel nop leh ei mau khua min hi. Ki thukim peuh leng i deih bangin khek theih hi. A hih hangin limtakin thu kan photin thu i kikup ding thupi hi. Hih hangin ong sihsan khin i neih sunsun Zomi uliante mawhsakin, “..ngaihsutin nei lo uh,…muh kholhna anei ngiat lo kumpi nasem ulian neih sunsunte khutma “ cih ciang tut pah phengpheng ding hi lo hi.\nin kuateng huam?: Tu ciangdong Zomi definition saan theih diam ki nei nai lo aa, kikup hun ahih manin a nuai aa thute mangngilh loh ding hoih ka sa hi. I pu-i pate Tibet gam pan Kawlgam ong tun uh ciangin Chindwin gun kuam teng ah 6 AD pan kum sawtpi na teeng uh hi. Jo/Yo/Zo petty kingdom, Zo country, Zo petty nation, Zo district i neih lam, Fan Cho 863AD, Sir H Yule 1508 AD, Rev Fr V. Sangermano 1783, Rev.H.Melcolm, Julia Lowell- mipilte-in na ciamteh uh hi. Tua hunin, Tedim, Falam, Haka, Matu, Paletwa, etc. cih om nai lo-in i vekpi ii ‘Zogam’ (kingdom, nation,etc.)ci-in i pupate na teeng khawm uh hi.\nHi bangin Sen mi pil, Mangkang mi pil, Europe gam mipil, Kawl mi pil – Vai gam leh ei Zogam mipil tingtengte in, thu akan dimdem khit uh ciangin “Zomi i cih ciangin kuateng huam hiam?” cih siangtakin ong lak zo uh hi. “ Zomi pen Chin State buppi ahuam lungsim tawh Penglam pawi khatin..” ci-in, hih mipilteng ” penglam” aci ngam Zomi i om lai hi. Tua ‘penglam pawlkhat’ acihte sung ah i Zogam mipil masa khat leh biakna makai masa khat ahi Rev Hau Go zong ong hel lailai hi. Sia Hau Go pen, ‘Khamtung mite khempeuh ZOMI hi’ ci-in mualsuang a phut pa ahi hi.


url: =Zomi ading mapanna tomkim ~ Sia Do Khup :: ZOMI DAILY\nZomi ading mapanna tomkim ~ Sia Do Khup\nposted on 21 September 2019 at 7:43 am Lomkholna: Dokhup, News, Zomi\nI muan Zomi makai khat in “Zomite adingin na mapanna tomkim hong gelh in hong sutuahtuah om hi” hong ci ahih manin tomkim hong gelh ing. Sermon leh interview a ka gente a kitelkhial thei ding mun teng edit bawl a a post zelte hang ahi hi.\n1. 1986 pan tu dong Zomi Zogam it nading la phuak zel ing.\n2. 1990 kim (a kum tel lian nawn lo)in Pu Cin Sian Thang leh Pu Thang Lian Pau ka khua ah hong pai a, ZNC ah na lut pah ing.\n3. 1990 kum ka pianthak a kipan biakna lam tawh Pasian leh Zomite adingin mapang ing.\n4. 1992 pan tuni dong khamtheih a zang Zomi khangnote pattah kipan ing, tu-in tua khangnote biakna leh leitung lamah Dr. dong a tung om ta uh hi.\n5. 914 ah kigawm theih nading, thu sung dingin makaite hong sehna tawh Tedim ah sun hun khat leh nitak hun khat zang ing.\n6. 914 ah kigawm nading Tahan Zolun ah laihawm ding ka copy sak lai-un nasem makaipa in “No hih 914 lai na hawm sawm uh kumpi in gammi-in hong ciamteh kei leh bang cih ding” hong ci ahih manin “Zomi cih man a hong thah uh leh zong sih ding kizo hi ung” ci ing.\n7. 914 thugen dingin Hakha ah i ulian teng kiang kuaman mai-ngap phalo ihiam Hakha pai dingin kei hong kisawl a ZYA khangnote tawh ei mawtaw mah zangin va pai ung. Lotdaw pupi Hau Khen ten ka gen uh leh maisan sain kikhen ung. CCF pawlpi ah zong gen thei ung.\n8. Kawlzang pan ZCD MP khat i ngah nadingin Galilee Biakinn tualah makaite hong seh bangin thugenna nei ing.\n9. Singgialzang ah ZCD phutin ei mawtaw mah tawh va pai ung, ka pute baang tungah ZCD signboard va suang ung.\n10. ZCD ten MP a ngah theih nadingin Zolen ah ei mawtaw mah tawh va paipih ing.\n11. Sia Pau inn a kihal lai-in “LAMKA BUAINA LEH JESU” cih thulu tawh kilem nading lai gelh ing.\n12. Lamka crusade panin “Nupite, ei inn hal ding hilo, i gam adingin khitui tawh thungen zaw ding” ci-in itna tawh thuhilh ka hih manin hong sang siam uh hi.\n13. 2015 Mencim leh tuikhang dongtuah lai-in Zogam khuapi khuata ah Topa hong piak mawtaw tegel ahi zongin Cycle leh khe mahmah tawh ahi zongin i sanggamte huhna puak kawikawi ing.\n14. Kawlgam ZYA kiphuat cil lai-in innvak ngiatin ZYA ah i kipawl loh phamawh cih thu gen kawmin makai masa teng tawh fund zongin innvak ciatciat ung. Tuciang dong mah ko ang-ip sawkin na pia zel ung. Tonzang leh khua pawlkhat ah crusade bawl kawmin ZYA phut kawikawi ung.\nTu in ka kum zong tam toto ta a, minam vai ka sepna om sunsun lah hawmthawhna vive ahih manin pilna siamna neite sep dingin ka koih thei ta a, amau ka muang hi.\nAhi zongin kei ading a, a nuntakna hong pia Topa Jesu adingin bel ka nuntakna a bei dong ka sem ding a, ka laitah laitak in zong “Topa Jesu sang un” ci kawmin ka si ding hi. Lungdam, Lai at: Khuata mipa (Langh Do Khup)\nPrevious: Zomi leh Makai ~ Cin Khaw Mung\nNext: ZAM Thupuak :: 22 Sep 19 (Contact ki ngahlo pawlkhat)\nLangh E Kham says\n24 September 2019 at 1:49 am\nAmen.Na hih theih zah na hanciamnate thupi lua ei Sia aw.Nang bang dan mi 5 bek om lehang zong Zomi sung bel kilamdang mah2 in ciei.\nMuh ciil Melbourne – 9 ~ Hau Za Cin\nKilawmzaw leh kilawm ~ Dr. Ngul Khan Pau\nZapi tepna pan na kikham zawhleh\nTuni Zangkong Ah (05 September 2015)


url: =Malaysia Mid Valley ah leikhat kicim in 1 si, 5 liam, 1 akhe tankhiat kul ~ ZD :: ZOMI DAILY\nposted on 30 November 2016 at 8:55 pm Lomkholna: Malaysia, News, Sawltak, World\nMalaysia, Kuala Lumpur sung Mid Valley Megamall gei ah tuni in leikhat kicim a, nasem khatpa ii akhe aphual ah tankhiatkul cih NST pan kiza hi. Tua akicim leipen mite lamkantheih nadingin lamzikpi tungah akibawl Pedestrian Bridge hi a, KL Eco City gei ah tuni nitak 3:30pm hunpawl in akicim ahihi. Aphual ah akhe akitan banah adang nasem khatzong si in, adang mi 5 zong liamgawp uh cihi.\nHih akilamsan laitak lei kicipna panin Construction nasemkhat akhe awkcip a, ami asuahtaktheih nading in aphual ah akhe tankhiat kul cimawk hi.\nTua akhe a awkcippa pen Pakistan gammi Rais Anjum kici minnei khat hi a, kum 23 aphapan khat ahihi.\nA tuahsiapa ii alawmte khatin agenkhiatna ah Rais Anjum pen hih lei akicip laitak in Forklift akici khutbom mawtaw ihcihte ahawl laitak cihi. Lei kicip atheih ciangin amahzong taikhiatsawm himahleh lapzolo in a awkcipkha citciat cihi.\nLei akicip ciangin leikisia vanteng leh Forklift tengin akhe tungah vutsukkha i awkcip hi. Nai 4 sungbang a awkcip khitciangin atung ah akithuap vanteng hepkhiatdingpen giklua ahih manin ahun saupi lading cimawk hi. Tuakawmkal ah atuahsiapa pen asi tam luangkhia luata ahih manin ahonkhiading in zato pan hongpai Paramedics te’nzong cihnading theipaklo uhhi.\nAnunung ah atuahsiapa asihlohding thupi cihtawh teelzawkding lampidang omlo ahih manin, akhe tatsak in honkhia uh cihi.\nAkhe atankhit uhciang in Universiti Malaya Medical Centre (UMMC) ah ki puaksuak cihi.\nVideo Clip anuai ah asianloh hangin ki enthei hi.\nRelated: Malaysia khuasung mawtaw Accident, mi 4 si, 1 liamgawp\nHih tuahsiatna apian laitak in Construction Workers tepen sun an ne in akhawl laitak uh hi a, akilamsan Pedestrian Bridge nuai ah akhawl uh ahihi. Adang nasem khatzong si cih kiza a, tualo nasem mi 5 zong liam ahih manin UMMC zato mahah kipuak cih kiza hi. ZD Sawltak #zomidaily\nPrevious: Brazilian Football Team te tuanna tuahsia, mi 70 valsi ~ TK Lian\nNext: Russia in Syria ah dongtuakte huhna dingin vanleng sawl ~ TK Lian


url: =Tedim Sialtang Tuinaak :: ZOMI DAILY\nposted on 25 March 2018 at 7:23 pm Lomkholna: News, Tedim, Zomi\nSialtang tuinaak pen tuipi pan a sanna pi 7000′ in kiciamteh hi. Saimual pen pi 6500′ sang in, Sezang pi 6000′ sang aa Tedim pi 5667′ sang hi.\nTedim khuami/khuapa te tui neek pen mualdawn sang mahmah pan a kila a hihna tawh kizui in kiniam khiat theilo in, ki phasak pianpah hi hangh.\nSialtang tui pen vot kilkel leh siangtho sinsen a hihman in tua tui a dawnkha Tedim khuami te zong a mel uh siangtho deuh in, thusim zong neise lo uh hi.Tua ziak in mite in Tedim te kamsiamlo cise uh hi.\nTedim te’n thuman siangtho tak in gen zaw uh aa, mi cipeuh kamkhumpia zelzul nuam selo uh hi. Sialtang tui votkikel in i lungsim hong siangtho sak bek hilo in,thuman hong gen sak lai mawk hi.\nHih kong post uh foto pen tuilaitak a ki bawlsan Sialtang tuinaak behlap na ding tui pipe ahi hi. A ki teisak mipawl khat ten tui pipe takpi vandawn ah khai ci’n hong nuihsan in hong nehpik kha thei ding uh hi.\nBudget om zihziah tawh kibawl hilo in, mipite a ding tha le ngal suk in a hoih pen ding leh sauvei kimang pen ding geelna tawh kisem ahi hi.\nMore: Sialtang Tui lakna thu ~ Tual Khaw Mang @ Mangtal\nZogam leitang pen khauhlo a hihman in leinuai ah phum leng tuuk ciang mencim in kisia pah ding hi. Tua ziak in mualdawn pan hong phul khia Zodamtui/Sialtang tui pen a sangna munmah ki zui sak ahi hi. Tedim Municipal\nPrevious: Kuppihna: Mindat Paina ~ Khupkhan Thang\nNext: Kuala Lumpur pan Kuching azuan vanleng sungah Passenger khat si\nNumei te cidamna velcianna “Womens’ Health Screening” ki neiding


url: =Zomi Numeite in Pasalte Bangci Phaak Theih Ding. Dr. Tg. Hau Za Cin - Laibu Saal\nHome > Thuluui/Articles > Zomi Numeite in Pasalte Bangci Phaak Theih Ding. Dr. Tg. Hau Za Cin\nZomi Numeite in Pasalte Bangci Phaak Theih Ding. Dr. Tg. Hau Za Cin\nZomi Numeite in Pasalte Bangci Phaak Theih Ding\nAgelh - Dr. Tg. Hau Za Cin\nPhoto : A (2) veina Zomi Numei Seminar\n5th November, 2016 TBC-Y Yangon, Myanmar\n“An invasion of armies can be resisted, but not an idea whose time has come!”\nDeihsakna lianpi tawh Florida Zomi Innkuan (FZIUSA)-te’ kumnga cin’na laibu sungah thului khat gelh thei dinga ‘hunpha’ ka ngah manin ka lungdam hi. Ahi zongin USA pen ka mit tawh ka muh nai loh, ka khe tawh ka sik nai loh, a huih siang leh McDonald zong a ciam kha nai lo ka hih manin tua gam tung sate’ lunglutna leh thupi simte ka thei kei hi. Bang kisam-a, bang sep tuak hiam cih zong ka thei kei hi. Ahi zongin numeite laptohna ding kisam sa hi ding uh hi, ci-in hih thulu hong piaksa uh ka siam bangin k’ong at hi.\nZomite gen loh mikangte mahmah zong numei tawh kisai ngaihsutna kibang lo ding hi. Zomi teekteek zong India leh Kawlgam teengte’ ngaihsutna kibang lo ding a, inn ngakte leh gam kuante’ lungsim zong kibang lo ding hi. Tua hi-a, i kikup ding thulu zong hong lamente lamet bangin ka gelh theih loh ding ka lau mahmah hi.\nNumeite’ din’mun gen ding i hih manin numeite i muh dan, i koihna ciang, i pattah dan leh suahtakna i piak zah zong kibang lo hi cih thei masa ni. Tua ahih manin koi ciangah logi khung-a, koi ciangah gamgi bawl-a, koi ciangah bantan ding cih ka buai hi. Zomi numei innlum nusia-a leitung gam tuamtuam-ah a kithehthaangte zong i khual kul lailai! Bangbang hi leh i thulu — Zomi Numeite in pasalte bangci phak theih ding — cih pen durbin tawh en pak leeng Numeite niam zaw-a, pasalte sang zaw takpi hiam? Ciik tak-in ngaihsun kik dih ni. Numeite in pasalte hong pha lo takpi uh hiam? Ahih kei leh hong phak theih nading uh suahtakna i pia hiam? Bang-ah hong pha lo uh hiam — tate pattah dan-ah maw, innkuan sung kepna-ah maw; ahih kei leh kipawlna khat peuh makaihna-ah? Ahih kei leh annhuan, kuangsawp, puansawp, tuitawi ...? Leitung pilna siamna sinna ah maw, biakna zuihna ah maw, ahih kei leh sum leh pai zon’nna-ah? Bang-ah hong pha lo uh hiam. Bang hanga hong phalo uh hiam. Hong pha thei taktak ding uh hiam, kipattahna tawh a piang thei thu ahi hiam?\nHong pha lo takpi uh ahih leh a khuak uh neu zaw cihna hiam? Ahih kei leh thuak hat lo lua uh hiam, ahih kei lai leh kuhkalna kisam uh hiam. Thadah lua maw? I pattahtah hangin mi pha thei lo-in, gual ban zo lo uh hiam? Buhsih leh aksa tawh vaka, huihsiang tawh i nun’taaksak hangin, singno tui a kibuahbuah hang-a a khang theilo tawh kibang uh hiam, guai! I khialhna a om kha hiam, enkik kawm-in bangci sep ding cih tomno-in kikum dih ni.\nI. I pattah loh man hi:\nKei’ muhna-ah Zomi numeite in Zomi pasalte pha lo hi lo hi. Pha lua thamtham uh hi. Pasalte'n hong phaakna dingin pantah lo zaw hi hang! Pasalte huaiham lua hang-a numeite pantah lo hi hang, ka ci nuam hi. Bang hangin maw? Pasal’ tun’na ciang a tun’ theihna ding uh hun, sum, pilna pia lo hi hang. Nu leh pa te’n tapate a pattah zah-in tanu pantah nailo hang-a, tua manin i Zomi nam sungah numeite’ din’mun, pasalte’ din’mun sangin niam zaw lai hi. Daniel pen a lawmte tawh a kibangin pilna kisinsak-a, a kikim-in na kiseemsak-a, a thuzaak uh kibanga, a siamding uh kibang-a, pilna sangah tutna kibang ah kitusak-a, tua zawh ciangin a siamna uh ki-en-a, a siam zawkna kimu pah hi. I Zomi numeite zong tua bangin i pantah hiam. A kipattah zawh ciangin pasalte tun’na ciang a tung uh hiam? Numei engineer, doctor, mechanic, artist, politician, leader, enterpriser, etc. tampi om hi.\nPasalte pen numeite sang angsung theizaw hi hang. Unau lakah sum leh paai haksat ciang, pasal sang kikahsak masa zaw hi. Pasal kiteel masa -, numei in zui pan hi. Bang hangin maw? Innluah ding ahih man (numei pen pasal nei ding hi ve’n!!). Lamdang lo hi.\nNurse seem ding, naupaai ding leh anhuan ding bek-a numei ngaihsutna lungsim Zomite lakah lianlai ahih manin numeite kinunungsak den hi. Anneek ding ciangin pasal in ne masa, numei in zom; niangtui dawn masa, numei in zom. Sangkah masa, numei in zom. Biakinn sungah zong pasalte'n hun zang masa, numei in zom (hun awng a om leh). 'Pasal masa, numei in zom' cih hi den hi. Jesu hun lai bang zezen hi. Numei leh naupang simloh mihing tulnga cihte pawl bang in. Tua pen kum tulnih beisa hun hi! Tuhun ciang Mikangte’n 'ladies first' cih nei uh-a, ‘numei masa un’ cihna hi. Mipi om khopna munte-ah a hatlo zaw numei leh naupang te masak zeel uh hi. Tua pen Zomite in zong thei ta-in (tu naai diak pan) mipi anneek khop ciangin nute in a tate uh an na pia masa ta uh hi.\nPasal zah mah in innsung neek leh taek, sum leh paei zong zong thei, innkuan vak thei dingin numeite i pattah hun hi.\nII. Pasalte'n lungsim kheek ding kisam ta:\nLungdamna thu i zaak ma, i zaak zawh, Cope leh Carson-te hong pattah zawh pekpek pan tuni dongin Zomi pasalte in ‘kipasalsak’ taka taptung pan taiteh tawh vai hawm nuam a sate hi hang. Numeite’ gen peuhpeuh thupi sim’lote hi hang — “numei’ thu leh sialpi ki-in kilaam ngei lo hi” ci-a ‘mittaw sialkhau let’ tentante hi hang. Numei in innsung a vaihawm siam zawk hangin pasal’ thuthu tawh a paisak vanvante hi hang. Zi zo lo cih pen i thangpaihna lian peen khat hi-a, gual lelhna lian peen leh lawm leh gual mai-ah maizumna-in kituat hi.\nTuma kum sawmnih hun khawng panin numeite zong pilna sin hun kipia ta-a, pasal te in a lungsim uh liansak ta-a, a khuamuhna uh a liat tawh kiton-in numeite it bawl ta uh hi. Tua manin numei zong pilna sin khuan kipia ta-a, tu khangthakte, zong hong pil ta uh hi. Nupa zong, a numei a pil zawk-a, a hau zaw innsung pan ahi phial zongin — Kei pilzaw ing, kei hauzaw ing, kei siamzaw ing — cih lungsim kisuan’na (false pride) nei nawn lo uh hi. Tua bang hunte millenium masa hi-a, tu millenium thak-ah tua bang om nawn lo hi. Leitung kiuli thupiang thei ta uh-a, a khut vuah TV remote tawi-in BBC, CNN, HBO, Movies, local channel meek ziauziau ta uh hi. Numeite a kisimmawh hun bei ta-a, numei kihisak leenlaan cihte om nawn lo hi. Pasian’ thu hang maw, leitung pilna khan’na hang?\nIII. Leitung khempeuh mitsuan hun hita:\nPasian’ mit in vantung panin leitung khempeuh en kawi kawi-a, a hoih leh hoih lo, a sia a pha, mi hoih leh mi sia a kibangin mu khin hi, cih i thei hi. Leitung pen khuata bangin kiu khat thupiang kiu khat pan a nainaiin kithei ziauziau ta ahih manin hong toi mahmah ta hi. Nidangin Zomi khua khat leh khua khat kikal kigamla lo napi kihawh ding hamsa-a, nun’tak dan kimuhna tawm hamsa hi. Pute zukholh ding bek zong nasep ding tam luat manin kipai meengmeeng thei lo uh hi. Sih leh nat zong kiveh tuah zo lo-in, a luhawm cianga kidelh pan zong tam zaw ding hi. Tua manin amau’ khuaciat gamtat dan pen a hoih peen hi pah-a, a hoih zaw a om phial zongin thei lo, mu lo hi.\nZi leh pasal zon’na-ah zong khua khat sung pan zon’ hi pah lel-a, nisim lokuan khawm, nitak ciang kihawh-in, kikhawl den uh ahih manin misia, mipha kithei uh-a, kiteen’ hamsa lo hi. Mo hoih, maak hoih a kigen ciangin zong, nu leh pa thumang, nasep hat leh thanuam, cidam, thatang lian leh phatuam ngai ci-in tehna (a kigelh hilo) om-a, amau’ gamtatna ciangah a pil peente mah na kila masa hamtang uh hi. Neih leh lam ki-en napi a masa in koih tuan lo uh hi. Meel hoihna zong ki-en-a, ahi zongin thupi peen-in kituat lo hi. “Meel hoih ningzu kidawn thei lo” kici lel hi. Mo ding, maak ding zon’ ciangin na kidawm mahmah uh-a, tuhun ciangin zong tua tehna (value system)-te kip lai veve hi.\nTuhun ciang Zomite in leitung khempeuh holh-in tuancil ta hang-a, Lenmual dawn pan gal et bangin kimu ta hi. Tua banga zinkhia thei lote in zong Vaphual tungah tuang a gamhawl i hih loh hangin i tutna pan TV hong-in mun tuamtuam thupiang kithei-a, thukizaakna-ah misiam, mipilte’ lai gelh i taptung ah kisim thei ta hi. Tua manin ngaihsutna zong hong zai ta-in mitmuh zong khuasung khat bek hi nawn lo-a, leitung bup hi ta hi. Tua pen nakpi tak-a i khan’toh zeel nading, leitung mitsuan kawm-in i kalsuan zeel nading hi ta hi. Ahi zongin leitung paidanah a hoih om-a, a hoih lo zong om veve hi. Namdangte’gamtatna sangin Zomite’ gamtat dan a hoih zaw om-a, namdangte gamtat dan i zuih ding a hoih zong om hi. Sia S.T. Hau Go in “Bangci gamtat ding” cih a gelhna sungah:\nA lui khempeuh sia kim lo-a,\nA thak khempeuh hoih kim lo hi.\nA lui lak pan a sia nolh-in,\nA thak lak pan a pha teng leeng....\nna ci hi. Tua mah bangin thukizakna tuamtuam pan i theih thute, a hoih teng-in a sia pai leeng, Zomi numeite zong pasal tawh liangko kim-in i koih thei dinga, a phaak zawhna ciang vuah i laamto thei ding hi. Ahi zongin i theih ding khat pen, pasal’ hih theih khempeuh numei in hih kim thei ngeingei lo ding hi!\nIV. Zomi Numeite’ thupina:\nLeitung bup i et ciangin nupa kikhenna tam mahmah hi. Sweeden gam-ah za-ah sawmli kiteeng loin ta nei uh-a, tua zah mah a kiteen’ uh hangin kikhen uh hi. US gam zong nupa kikhen tamna gam hi-a, numei kipattahna gam zong hi. Zomite pen kiteen’ zawh cianga kimawk khen niipneepte hi lo hang-a. innkuan ki-it tak, inkuan kingai tak leh inkuan kilem tak-a nungta diamdiamte hi hang. Hawmsiam nungta, nebum si ci-in a nei lo zaw ki-en hi hang. Kikhoi hi hang. Kivaan hi hang. Tua pen i paunak-ah zong i neihsa hi. Hih thu-ah leitung in hong paakta hi. Zomi numeite pen thupi hi. Tua manin ‘numei khat bek inn suang zo, pasal khat bek inn suang zo lo’ upate in na ci uh hi. Pasal in zi deih kik pah-a, numei in tate tulpih uh hi. Zomi numeite’ thupina tua hi. Zolia mah deih ing, a kicihna tua hang hi.\nI thulu panin ka gennop pen ahih leh Zomi numeite pen itna nei, sia leh pha thei, a pil, a siam hi uh-a, ahi zongin pasalte in i pattah ding zah-in pantah lo hi hang. (Hih pen i ut loh hi lo, i neih leh lam in cin nai lo, economic strain kihi lai hi.). Pantah lehang pasalte zah-in, innsung keem thei ding, innkuan vak zo ding, khuasung vaihawm zo ding, gam khat vaihawm zo ding uh hi. Thukhen thei ding, mailam khual-in; a thak lak-ah a hoih teng thei-in, a lui lak pan a sia nolh thei ding uh hi. Tua bang hong pian’ nadingin pasalte in i khanglui ngaihsutna pawlkhat i kheek kisam ta hi. Numei zong pasal mah bangin suahtakna i piak nak leh pasalte tun’na ciang hong tung ding uh-a, pasal hong pha to pah ding uh hi. Zomi numeite maw, a sawmna vanglak vuah pasal sangin pasal zaw uh a’i ve!\n[Hil lai, 25 JUL 05 MON ni-in kingah hi.]\nPage 106 of 200.\nItem Reviewed: Zomi Numeite in Pasalte Bangci Phaak Theih Ding. Dr. Tg. Hau Za Cin Description: Rating: 5 Reviewed By: Cinpu Zomi


url: =USA, Jacksonville pan Tg. Vungh Suan Thang (Keizang, Suante) in hongnusia :: ZOMI DAILY\nposted on 25 February 2021 at 1:55 pm Lomkholna: Dahpihna, News, ZIUSA, Zomi\nMangpha Tg. Vungh Suan Thang @ Thang Boih (Kum 47) Suante Beh: Keizang Khuami Jacksonville, FL aa ateng Tg. Vungh Suan Thang @ Thang Boih in abeisa February 16, 2021 in Sin leh Kal natna tawh hongnusia chih thu izak man in ZIUSA kipawlna mintawh dahpihna i pulak hi.\nTg.Thang Boih pen Zomi te kipawlkhopna Zomi Innkuan Jacksonville ah member khat leh ZIUSA Genvai member honglut ni 1/31/2015 pan active member khat ahih manin thumeilet bylaw zuiin (100%) Death Benefit $15000 kipiakhia dinga paakkual $150 man khattawh zong mangpha khakna kinei ding hi.\nTg.Thang Boih luanghawm tawh anunungpen hunzatkhop ding hong tungding Wednesday February 24, 2021 in (Catholic Church) makaihna tawh, 11:30 am in (Hardage Giddens Greenlaw Funeral Cemetery) ah Funeral Service bawl khit ciang in vuina nei ding hi.\nMore: Mang’neipa (Dreamer): Pu Hau Do Suan (U.N. Ambassador)\nTg.Thang Boih hong nusiatna hang adahakap alungleng khuangai tanau meltheih khem peuh hehnemsiampa Kha Siangtho in alamdangin hong hehnem ciatta hen! Dahpihna Lianpitawh, Mun Mang (Genvai tanupi)\nPrevious: USA, Atlanta pan Pa Thang Khan Mang (Mualnuam, Gualnam) in hongnusia\nNext: USA, Chicago pan Pu Mang Khan Sum (Tedim, Buansing) in hongnusia


url: =TEDIM MI AKICI ZOMITE. Agelh ~ Rev. Thang San Mung - Laibu Saal\nHome > Thuluui/Articles > TEDIM MI AKICI ZOMITE. Agelh ~ Rev. Thang San Mung\nTEDIM MI AKICI ZOMITE. Agelh ~ Rev. Thang San Mung\nTEDIM MI AKICI ZOMITE.\nMinlawhna Nam 3:\nEi pen eimau pau in amimal a ikigen ciang “Zo” ikici a, amipi huama igen ciangin “Zomi” ikici hi. Gentehna in, atom in “Nang Zo maw Kawl?” ci-in ikidong a, atom in “Zo” ici ziau hi. Tua zui-in ei tawh akimeemat khempeuh, “Zopau-Zokam,” “Zothau,” “Zovok,” “Zo-ann,” “Zo-ngeina,” “Zolai,” “Zola,” Zopuan” cih danin isam hi.\nAhi zongin, Chin State sunga isanggam dangte in ahih leh, abeisa Mikang Kumpi gamgi khen zui-in, ei pen Tedimte ahihke’h Tedim mite ci-in hong sam uha, ikampau peuhpeuh pen tel khinlo ahih manun, Tedim pau hong cihsak uhi. Chin State pualam itun leuleu ciang, Kawlgam sunga namdang khempeuh in, Kawl kumpi ii gamgi khenna zui-in Chin hong ci leuleu uhi.\nTua hi in, ihuat theihlo leh ipaih theihlo ding milawhna nam 3 anei ihihi. Izadah phial zongin, midangte peuhmah in, izak loin “Tedim mi” ahihke’h “Chin” mah hong na ci teitei ding uh ahihi. Ahi zongin, ei-le-ei eipau in ikigen ciang, “Zo/Zomi” mah kici tangtang bilbel hihang.\nKampau Nam 4:\nHi Tedim mi ci-a hong akisam Zomi akici phadeuhte sungah, kitellah lualo napi’n, kammal zat 100 ah 30 bang akilamdang Kampau nampi 4 aom hi. Tuateng in:\n1. Sihzang Kampau\n2. Tedim Kampau\n3. Teizang Kampau\n4. Zo Kampau ahihi\nHi Kampaupi li sungah Sihzang leh Teizang Kampau in “g” aw sang in “ng” aw anakzat zaw uhi. Hiteng lakah Tedim Kampau lian azangh tampen in, huamkim pen ahih manin, Sangmangte hun lai-in Tedim gam (tuhun Thuklai, Tedim, Tonzang, Cikha leh Khaikam) sungah zattang dingin hong vaihawm uhi.\nTedim Awkaih Nam 7:\nAtunga igen Tedim akici Zomi te lakah akizangh kampaute sungah, adang Kampaute pen akhua zui-in a awkaih uh themthem akilamdang om a, a’izong gen tham dingin kikhaih luatna aom kei hi. Ahi zongin Tedim Kampau sungah, akilang tham in awkaih nam 6 aom hi. Tuate in\n1. Dim Awkaih\n2. Khuano Awkaih\n3. Lamzang Awkaih\n4. Losau Awkaih\n5. Phaileng Awkaih\n6. Saizang Awkaih\n7. Vangteh Awkaih\nHi awkaih tuamtuam te lakah Khuano, Losau, Phaileng, leh Vangeth awkaihte in Sihzang leh Teizang kampaute mah bangin “g” aw tamzat lo a, “ng” aw vive suaksak uhi. Tua banah Vangteh awkaih zangte in Teizang kampau mah bangin “p” aw mun ah “f/ph” aw, “th” mun ah “s” aw suaksak se uhi.\nItem Reviewed: TEDIM MI AKICI ZOMITE. Agelh ~ Rev. Thang San Mung Description: Rating: 5 Reviewed By: cinpuzomi


url: =The Asham ~ Dim Lun Zam :: ZOMI DAILY\nposted on 15 February 2018 at 10:21 pm Lomkholna: Biakna, Dimlunzam, News\nSiapa in singkuang pi nung khat ah ki khol laizial tampi ki koih na mun ah a hong lutpih hi. Khat hong lakhia in, sabuai tungah hong phah hi.\n“Hih pen Isaiah Lai Siangtho ahi ve.tua khit teh ” ci in Isaiah 53 sung a, Messiah ahong sih na ding gen kholhna” amuh dong in paulo in adaidide hi.\nA Hebrew kam in alaite khutme tawh kawk kawm sa in hong sim khia ziah ziah hi.\n“Amah pen Topa in a ki suk zan ding, haksatna athuak ding adeihna om hi, ahang pen, ama nuntakna pen mawh thoihna dingin ahong ki piakhia nuam ahihi. Taanglai in, biakpiakna tautunga, aki piakhiate lakah, nam khat pen ASHAM kici hi. Tua ASHAM cih pen mawh thoihna/ kisuanna biakpiakna( guilt offering) ki ci hi. Tua biakpiakna i piak ciangin i ki sungsiatna ki suanna teng hong ki lakkhiat sak hi.”\n“Tua ahih leh ASHAM cih teh kisuanna biakpiakna, hi ve.”\n“Hi mah hi, ahi zongin adeihna namkhat om lai hi, tua pen ” ki suanna/ ki sungsiatna” zong hipah hi.”\n“Aw hi maw, mawhna kisuanna leh mawhna kisuanna biakpiakna a hi ve maw. Ahih hang hi gel ton khawm thei sa keng. Ki tukalh mate.”\n“Hi mah hi. Ahihhangin, ton khawm hi. Mawh kisuanna biakpiakna bek in mawhna i kisuan na teng hong lak khiat sak thei bek hi.” “Isaiah in, Messiah in eite mawhna taang ding in, hong liam, hong ki dawt, hong ki satzan hi ci a, Hebrews Lai Siangtho in na gen beh in,Messiah nuntakna pen ASHAMahong suak hi aci hi. Alamdang mah mah khat ah, hih kammal pen Siampi laibu sungah, mawh thoihna abawl uh ciangin mawhmai na dingin ganhing khat siampi pa in biakpiakna aneih pen ASHAM mah ki ci hi. Sagoh biakpiakna a kizang tuno pen leh Messiah pen ASHAM hong hi a, ASHAM zong Messiah mah hi pah hi.”\n“Tua ahih manin amah pen eite mawhna hong lak khiat sak bek hi lo in, Messiah mah mah mawhna ahong suak hiau hi mawk maw.”\n“Hi lua hi. ” Tun Singlamteh na et ciangin, Asham ahi mawhthoihna bek mu non kenla, tu in mawhna aki khai in mu ta in.”\n“Mawhna, ngiat Singlamteh tung akikhai ahi ve,”\n“Nang mawhna pen Singkhuamtung ki khen cip khin zo hi. Messiah pen ASHAM hi a, ASHAM SI KHIN ZO HI, na mawhna zong si khin zo hi. Na ki suanna teng, na maizum na teng, na ki khelnop a na hih kik teitei teng, si khinzo hi. Avekpi un si khin zo a, manzo in, atawntungin, a ki zozo ahi ta hi,”\nThe mission: Na mawh kik kikna, na maizumna, na ki suanna khempeuh ama kiangah paipih in, nang a ding a ASHAM a hong hi pa kiang ah avek inatontung in pia khin in.\nIsaiah 53: 7_11; 2Corinthians 5: 21, Johnathan Cahn day 43, Dim Lun Zam\nPrevious: Vondeih Kep Ding – 134 (Dimno’ Pa)\nNext: Italy meileng lampi tungah akiasuk naupangno khat ahunlap in ki honkhiathei


url: =Apahtak huai Zomi lasa siam Lia Suihlun ~ Zingsol :: ZOMI DAILY\n#Ah beisa kha 4/5 Kim pawl in “Khan Tawn Mun” cih la album honghawm khia ahi Lasa Siam Lia Suihlun in huhna pawlkhat pia cihthu kiza hi.\n#”Khan Tawn Mun” cih lakhui pan ah ngah sum leh pai te tawh ah-nuai aa dan in huhna pia hi.\n1. Tedim Zato pi ah Oxygen made in USA ah nu leh ah pa’ min tawh pia\n2.Tonzang gamke/Anlun khua zato ah Solar tawh mei zat theihding in vaihawm sak\n3. Kalaymyo kim Kan Mah Kyi khua aa S/M Don Ngaih Vung Mission sepna ah700000 bei-in tuikhuk khat lam sak\n4. Tualo adang naupang kepna mun 5 ah Laibu Dozen 200 kim leh laikung sum cian lai tawh ah kingah zo zahzah pia\n5. Antang tawm khat piakhia hi.\nLasa Siam U Suihlun tawh Zingsol tanu te kiho na kong suaksak uh hi.\nQ;ZS, Hello U Suihlun, dammaw ?\nAns;SL, Dam mah ing e Pasian’ hehpihna tawh…\n#Q;ZS, Na khui bawlna tawh ih mi pih te ading huhna piakhia cih za ung tua tawh ki sai thu hong dong nuam ung, a ki ngah dia ?\n#Ans;Sl, Ngah lua e, hong dong lua vo he he\n#Q; ZS, Hih na khui “Khan Tawn Mun” bang hun a ki pan a, bang tan sawt, koi ci hawm khia na hiam?\n#Ans;Sl, Gen thei mah ning hih ‘Khan Tawn Mun” ka kipat a ki pan ka hawmkhiat dong pen kum 3 bang sawt ing. Khui pen leitungbup Zomi te om na khempeuh phial ah hawmkhia zo ing.\n#Q;ZS, Khua leh tui phattuamna ding hih na khui bawlna pan nasep khiatna vai nong pulak thei dia?\n#Ans;Sl, Khua leh tui phattuam nading cih tawh kisai bel , US ah ih om hang ih khua ih tui a ding kisem zo mahmah lo, khui ka bawl ding ciang thu deih tak ngen in, Topa aw hih khui ka hawm ciang in ka mipih te ading hih khui man tawh na khat peuhpeuh sem nuam ing cih thu kanget hi,Pasian in ka thu nget na hong dawng in kei lam et na sang zong a tam zaw tha hong kipia cih ding hi, tua pan ka sum ngah sun teng tawh Pasian tung ka kamciam a sem khia masa hi ing.\n#Q;ZS, La khui bang zah bang na bawl khin aa?\n#Ans;Sl, La khui pen ka unau teng ka kim lai uh “Sower Sister” min tawh\n“A Gam leh A dik Na” , khui thum dong na bawl ung. Tua khit teh Malaysia ah ka U Mang tawh “Sen lai Ni” cih na bawl ung. Tua lo bel mi khui te ah kihel kawi kawi na om. Hih “Khan Tawn Mun” pen kei kia aa album ka bawl masak na hi.\n#Q;ZS, Mai lam ah la tawh kisai bangdan geelna, ngimna na nei aa?\n#Ans;Sl, Nei mah ing,Topa’n ka geelna hong tangtung sak leh Zomi te lak ah a kibawl ngei nai lo khat bawl ding thu ka nget laitak hi.\n#Q;ZS, Zomi te tung na gen nop a om leh nong gen thei dia?\n#Ans;Sl, Ka gen nop pen tam lua he he.\nA masa in Zomi a hong bawl Pasian tung lungdam masa ing. Hih ka khui bawl ka kipat nading sum leh pai hong huh zomi ta te mah hi. Ka la khum pan ka hawmkhiat dong hong huh hong pan pih video, music aa kipan a neng a tawng hong huh Zomi te mah hi, lungdam mahmah ing. Khui ka hawmkhiat taktak ciang a munmun pan Zomi Innkuan makai te, biakna makai, lawm leh gual a kua mapeuh in nong huh manun ka ut mahmah khat khui man tawh hong semkhia sakzo na hih manun a munmun a om Zomi te tung lungdam pha diak ing.\nKhui tam mahmah kawm kal, sum leh pai haksat mahmah kawm kal ah “Suihlun khui”cih tawh hong lei sak in tha hong pia zomi te tungah ka lungdam mahmah hi. Topa’n Zomi te thupha hong pia hen. Tua banah mai lam ah zong hih bangin i mipih te ading sep zawh nading ka thunget na lian pi ahih manin, khat peuhpeuh i sepna te ah tha hong pia lai un, cih hong thum nuam ing.\nQ;ZS, Zomi music lam thapiak nopna leh khui zuak dan nang muhna nong gen thei dia?\nAns;Sl, Zomi sung lasa te tuciangciang lasak tawh kivak om nai lo hi. A hih hang lungkia kei ni. Mai lam ah tampi hong hoih ding um ing. I sepna peuhah citak ni. Topa’ hong piak talen Pasian ading leh i mipih te ading in zang ni. Khui khat peuhpeuh i bawl ciang ei ading bek hilo in hong lei ding te ading zong ngaihsut sak in a hoih thei pen mah in bawl leng i mipih te in zong tha hong pia mahmah uh hi. Kei’ omna US lam ah kei’ muhna tawm hong gen ning.\nA kua mah peuh na a sep tek kul, khui ngaih man hun ding omlo kawm kal pan hong lei sak tantan uh hi-in a lungdam huai zaw hi. Khui pen kal khat a a thak khat ta hong om zawzen ciang hih lam zong haksa kisa mahmah mai a hih ciang, khui hawm ding peuh in zong tawm khat ta bang ki ngak bawl in hawm leng kikhawng zaw-in um ing. Lasa te zong i bawl veve quality hoih thei thei in bawl leng Zomi sung music hong khangto mahmah ding cih kei’ muhna hi. Gen khialh om leh hong mai sak un.\nQ;ZS, Na nuntak sung na ut penpen khat nong gen thei dia ?\nAns;Sl. Leitung ah khang nih ki nungta loding a hih teh ka nuntak sungin mi te’ phattuamna bawl zo ding cih ka ut pen leh ka thungetna bulpi hi.\nThudong leh Thukan\nCS Mung and Cing Van Kim\nSource: Zingsol Page\nPrevious: Gam ki-ukzia leh Zomite’ mailam ~ Thangboi\nNext: Malaysia Ampang Hospital mai ah mihon 80 bang kitawng in buaigawp


url: =Pa Pasian bawng ankuang sungah ~ Mang Khup :: ZOMI DAILY\nposted on 19 December 2014 at 7:11 am Lomkholna: Article, Biakna, Christmas, Mangkhup\nPa Pasian bawng ankuang sungah (God the Father in a Manger) ~ Mang Khup\nIsaiah 9:6 ∞ Mate 1:21 “Bang hang hiam cih leh eite adingin naungek khat hong suak a, eite tungah tapa khat hong kipia hi; ama liangko tungah ukna om dinga, ama min pen “Lamdang, Thulakpa, Vanglian Pasian, Tawntung Pa, Nopsakna Kumpi kici ding hi” “Amah in tapa a nei ding hi. Tua tapa in ama mipawlte’ mawhnate sung pan a gumkhia ding ahih ciangin a min Jesu na phuak ding hi,” ci-in a hilh hi.”\nA lamdang mahmah, vang liatna khempeuh a nei, na khempeuh ahih thei, hun khat sungin mun khempeuh ah a om thei, ei mihingte tawh a ki teh theilo, a ut bangbang a, a piang thei, Pasian hong suah nading tawh kisai-in,tangtawng pek panin mi mawhte tankhia dingin hong suak ding hi, ci-in kamsangte’ tungtawn in na gen khol zo hi.(Mikah 5:2) Pasian leh mite kikal ah Pasian zia theihtheih nadingin Israel minam khat Pasianin na tel hi.\nAbraham hun pan kipanin Pasian’ zia Israel te’n na tel mahmah uh a, kua hiam cih zong na thei uh hi. Israelte Canaan gam a lut ma in a khang tawntunga, a mang ngilh het loh ding leh naungek khat a pau theih cil in, a kammal lawh masak pen ding leh a sih ciangin a husan nunung pen ah a lawh pel mawh ding, talsuan leh khut buh a kipan, khuam tungah gelhin nisim a, a lawh den ding “Shema” zong Israelte leh eite aading a thupi pen ahi hi.\nTua Pasian pen a min taktak a theih loh uh hangin, a thupina leh a sep zia tungtawnin min tuamtuam tawh na vawh uh hi. A theih tangna bulpi khat ah Yahweh,/Jehovah ci-in na lo uh a, tua pen Amah leh Amah a om Pasian(The One Who is The Self-Existent One) a cihna ahi hi. Israel te’ tangthu leh Pasian tawh ki sai a theihna uh ah, tua Jehovah Pasian khat bek mah thei in um uh hi.\nHih hong suak ding naungek pianzia theihna telna thupi mahmah ahih manin Hosea tungah Pasian in,” Ka mite in kei hong theilo ahih manin ka susia ding hi. No siampite in kei nong theih nading uh nial na hih man un, ka siampi dingin kong deih nawn kei a, na tate uh zong siampi-in ka zang kei ding hi.”(Hosea 4:6) na ci hi. Tua ahih manin hih hong suak naungek ih theih ih up zia tawh ki zui-in Tawntung nuntak nading lampi kizom pai suak pah ding hi.\n1. Thuciam Lui ah Pasian Khat bek(Jehovah) hong suak ding cih ki gen khol:\nIsrael mite Igypt gam pan Canaan gam zuan in a pai khiat zawh uh kum 39 acin kum pan kipan, Canaan gam a lut madeuh kum khat sungin Moses ii kam vaikhak leh a mangngilh het loh ding thu vaikhak nunung pente’lakah a thupi pen in,” ……Topa I Pasian in Topa khat bek ahi hi;….”(Thuhilh kikna 6:4) Tua Yahweh pen a min lawh tangna(Common Name) hi a, tualo a min dangdangte pen a mau mun leh hun ciat a, a sep zia tawh kisai a, a piak uh(generic name) ahi hi.\nGentehna in, Abraham tungah a tapa biak piak nading a nget laitakin a tapa taang dingin TOPA (Jehovah)in Tuutal khat na pia ahih manin Topa in hong sikpa(The Lord is our Provider) a cihna uh Jehovah Jireh na ci uh hi. Tua bangin a gal zawhna, a dam sakna a kipan a tuamtuam te ah a min tapna na pia uh a, up pa pen Jehovah ci a, a ciapteh uh khat bek mah ahi hi.\nAbraham, Moses te a kipan Pasian’ sathau nilh kamsangte khempeuh in Pasian khat bek ahihna kawkin tua Pasian Yahweh pen mihing a hong pian nading thu leh a sisan tawh hong tat khiat nading thu na gen khol ciat uh hi.(Piancil 3:15;Siampi 17:11; Isaiah 9:6;53:1-12) Tapa Pasian a dang khat om a, tua hong sawl cih bang hilo in, Amahmah Yahweh Pasian mihing a hong piang ngiat ding cih na gen khol a, tua a mihing hihna pen Tapa a ci hizaw hi. Mihing ngaihsutna tawh pen mi hing khat nam nih suak thei ding cih hamsa mahmah hi, ahih hangin Amah Pasian ahih manin a ut peuh suak thei a, hong gup khiat ding mihing ih hih manin mihing a hong piang ahi hi.\n2. Mawhneite Honkhia Ding Hong Suak leh Hong Sipa Khat bek:\nIsaiah kamsangpa tungah Pasianin,” ….ama min pen..Tawntung Pa kici ding hi…”(Is.9:6) ci ahih manin hong suak ding naungek pen Tawntung Pa, mihing hong suak ding hi cih theihsa hipah hi. A min deihna zong “….Immanuel (Eite tawh Pasian hong om khawm cihna) zong ahi hi.(Is.7:14) A zenzen in Yahweh a kici Topa Pasian sungah To thum in ki khen thuah a, a vang liatna kikim in tua teng lakah khat om kei leh Pasian kim zolo a hih leh a thum in mihing a hong pian kul a, a sih ciangin zong, a thum mah a hong sih a kul ahi hi. Hong suak dinga, Amah leh Amah a ki gen khol hong suak naungek, khat bek ahi hi.\nThuciam lui hun sungin Pasian mi zat khempeuh leh thu umte in Pasian khat bek na um uh ahih manin Israel mite’ sung peuh mah ah tu dong Pasian phazah tawh kisai buaina om nailo hi. Pasian khat bek um lua ahih ziakin Jesu na ngawn na um zo nawnlo liang uh hi.(Johan 8:24, 27) Sisan in kilemna piang sak hi a ci Jehovah Pasian(Siampi 17:11) in mihingte tan dingin hong sih ciangin midang sawl lo in Amahmah Pasian hong sihna tawh a thuciamna taangtung sak hi.\n“Bang hang hiam na cih uh leh, sih ciang luahna lai a kip leh, si ciamna lai-at mi a si ding hi. A sih khit ciangin si ciamna lai a kip ding hi…..a si ciamna lai-atpa a nuntak lai takin si ciamna lai in a kip kei hi.” (Hebew 9:16) Ama sisan tawh tan khia ding ci a, a kamciam pa pen Jehovah Pasian hi a, hong sih ciangin Jesu Khris hong si hi.(Sawl.20:28)\n3. Pasian in Thuciam lui hun sungah Amin taktak na genlo:\nThuciam lui hun pan kipan in mihingte in Pasian min taktak na dong zel uh a, ahi zongin Pasian in a min taktak na gen nuam lo in, ni khat ni ciangin ka mite in ka min thei dinga, tua ni ciangin Topa Khat, Min Khat bek a om lam hong thei ding uh hi, na ci hi.(Zekhariah 14:9)\nMoses in Pasian’ min na donga “Keimah ka hi hi,” (Pai.3:14) ci in a min na genlo hi.\nJacob in Pasian’ min donga, bang hangin ka min hong dong na hiam ci-in gen lo hi. (Pian.32:29)\nSamson ii pa Manoah in Pasian’ min na donga, hih in a lamdang hi ci-in thei napi-in bang hangin ka min hong dong na hiam ci-in a min gen lo hi.(Thukhente 13:18)\n4. Yahweh or Jehovah in Pasian min taktak(Proper Name) hilo:\nJehovah kici Pasian lawhna kammal pen Thuciam lui (KJV)sungah 6519 vei na ki zanga, tua pen Adam zi Evua tung pan ki pulak masa pen hi.(Piancil 4:1) Hih kammal pen Pasian in ka min hi ci a, a piak tawm hi tuanlo in Hebrew kam pau mite in Pasian a zahtakna leh a thupi lakna kammal ciamtehna khat hi a, Tetragrammaton kici a aw suahna kammal(vowel) ki hello laimal 4, YHWH/JHVH tawh na ki ciamteh hi. Pasian min siangtho in ngaihsun ahih manin a aw suahzia khialh khak ding a lau man un, tua taangin Adonay(A Thahat Topa)ci-in sam zaw uh hi. Tua hun lai-in aw khumna cih bang om nailo ahih manin a awsuah bang dan hiam cih kuamah a kician a thei omlo hi.\nHebrew lai aw suahna tawh ki sai-in, B.C. 3 pan 2 kikal hun sung tengin kan khiat kipan uh a, A.D. 7 pan 9 kikal sung tengin Massoretic a kici Hebrew mi laisiam te in, aw suahna Vowel bulh ding kipan uh hi. Amau in Pasian a zahtakna tawh a thupi sim na uh hi bek a, tua min a lawh ciangin vangliatna cih zong bangmah kilang tuanlo a, Pasian’ min siangtho ci-in amau lung kimna ahi hi. Ahih hangin a lungsim sung uh ah tua Pasian tel in um mahmah ahih man un, a thu zui-in mang uh a, thupha ngah uh hi. Tua ahih manin Pasian min pen laimal gawm leh awsuahna tungah kinga lo in, lungsim leh a mi(Pasian) lawhna tungah kinga hi.\nEvua in Pasian a zahtakna kam tawh Jehovah ci a, a lawh zawh kum 600 val bang a cin ciangin Moses in Pasian min na donga, “Keimah kahi hi” ci bek a,a min taktak na gen nailo hi.(Pai.3:14) Tua banah “Abraham, Isaak leh Jakobte tungah Vanglian Pasian-in ka kilanga, ahih hangin Topa(Jehovah)ahi, keima min tawh amaute tungah ka ki theisak kei hi.”(Pai.6:3) na ci hi.\nA zenzen in Jehovah pen Pasian min taktak hi leh tua Pasian’ mizatte in A min na thei khin buang dinga, na dong sansan nawnlo ding hi. Isaiah 42:8 ah “Topa pen keima min hi” a cihna om a, tua zong a ki zoppih LST tang dangte(Context) ih et ciangin Amah longal Pasian dang omlo ahihna a gen nopna ahi hi.(Is.43:3,11,15;46:9;49:23) Tua ahih manin hih Thuciam lui hun sungah pen Abraham,Isaak leh Jakobte Pasian khat bek ahihna a theih a up ding leh a zuih ding a thupi pen ahi hi.\n5. Jehovah Pasian in mihing hihna tawh Ama min taktak hong puaksuk:\n“ Amah in tapa a nei ding hi. Tua tapa in ama mipawlte’ mawhnate sung pan gum khia ding ahih ciangin a min Jesu na phuak ding hi.”(Mate 1:21) cih thu Josef tungah vangtung mi gen kholh hong tangtung a, Jesu a khiatna pen Jehovah in Hot khiatna hi(Jehovah is Salvation) cihna ahi hi. Isaiah gen kholh bangin hong suak ding naungek min tapna ahi Tawntung Pa pen bawng an nekna kuang sungah hong suak takpi hi.\nTapa ahihna tawh Tawntung Pa hilo a, Tapa ahihna tawh Judah Kumpi hilo hi. A Pasian ahihna Kha tawh Tawntung Pa ahihna hong lak hi. Gumkhia cih kammal pen Hebrew pau in ah “shua” hi a, Jehovah tawh a gawm ciangin “Jeshua/Jashua” hong suak hi. Greek awkaih leh a lai tawh a lak ciangin “Iesous” hi a, minam tuamtuam te pauzia tek tawh a ki tei ciangin ei Zopau in “Jesu” ahi hi.\nJohan 5:43 ah,” Kei in ka Pa’ min tawh kong pai hangin nong sang kei uh hi. Midang khat peuh amahmah min tawh hong pai leh, na sang ding uh hi.” cih Topa Jesu kammal ih ngaihsut kik ciangin tuhun Khristiante zong Judah te’ upna tawh a ki lamdang nailo tampi ki om kha ding hi. Judahte zong Jesu thupi a salo hilo a, Kei Pasian hing ci a, a mah leh amah a kigen pen Pasian khat bek om ahih teh ci a, Pasian ahih lam a umlo bek ahi hi. Abraham’ pian’ ma in kei ka om, a cih sawnsawn teh, Pasian hi-ing a cihna tel lua uh ahih manin suang tawh deng dinga, a zan delh pah uh ahi hi.(Johan 8:58,59)\n6. Jesu ah Deihna teng Cing hi:\nThuciam Lui sungah Pasian nasep zia tawh ki zui-in a min lawhna tuamtuam( generic name or compound name) a om khempeuh huam kim dingin Jehovah in Gumpa hi cihna min Jesu ki phuak hong suak hi. Mawhna pan, Natna pan, gual lelhna pan, ei guak tuam omna pan cihte a kipan hak satna namkim pan hong gumkhia pa ahihna min khempeuh huamkim khin a, nidangin mihingte tawh a om khawm ngei nailo Pasian pen mihing hihna tawh hong om khawm Immanuel Pasian ahihna hong lak hi.\nPa, Tapa leh Kha pen Jesu sungah a cinna hong lak zaw a, LST buppi ah Tapa Pasian, Kha Siangtho Pasian cih bang na omlo in Pa Pasian cih bek na om ahih manin Jesu pen Pa Pasian ahihna tawh up ding Ama deihna hi. Tua ahih manin hih LST a um Khristian te aadingin mi banga hong pianga, a sisan tawh hong tan a, si-in, kivui a, a thokik Pasian bek, up huai leh belh huai ahi hi. Pasian tampi a om phial zongin mihing a hong kilang ngeilo Pasian pen Pasian taktak kici theilo ding hi.\nThuciam lui hun sungin Pasian in Ama omna ding a telna mun thupha pia in vang liatna koih a, a Kha Siangtho hong buak suk hun, Pentecost ni pan kipan in A min “Jesu” sungah a thu neihna leh vang liatna koih hi. Tua nipan kipan mahin Jesu min tawh gupna thu ki gen, tui kiphum, thu ki ngen,cina dam sak, dawi ki hawlkhia, thupha kipia, na lamdang kibawl hi. Jesu pen min hoih khat a hih mah bangin Jesu min nei a tam hangin Pasian in lungsim tawng a en Pasian ahih manin lungsim leh kammal ki gawmkhawm tungah thu khen hi.(Rom.10:10)\n7. “Jesu” pen Pa’ min hong suak:\nJesu kici min pen a tapa hihna min bek hi nawnlo a, a Pa hihna, a Pasian hihna min ahih manin “Kei min suangin na nget peuhmah uh kong hih ding hi.” na ci hi.(Johan 14:14) Thu ih nget ciangin Amah longal, a Pa dang khat kiangah ngen dan a, na lungsim a om leh na nui hiuhiau dinga, hong naupang ngaihsut khathei ding hi. Nungzuipite hun lai in zong kum thum bang ki thuah in a vang liatna tampi mu khin phial mah ta leh na tel taktak zo khin lo ahih manin Filip in,” Topa aw, Pa hong lak lecin ka deihna uh a kicing ding hi,”na ci hi. Topa Jesu in,” …Kei hong mu mi in Pa a mu zo hi.” Note kiangah kong gen thu in keima thu hong hilh ka hi kei hi. Kei sunga teeng ka Pa in na hong sem ahi hi.”(Johan 14:8-10) na ci hi.\nHih thu tawh kizomin gen ding tampi om a, a tomkim thei penin hial bawl hi leng: Mit tawh ki mu theilo Kha ahi, Jehovah Pasian pen si leh sa in hong kilanga (1 Timoti 3:16), a min Jesu ahi hi. Gupna ngah nadingin tua mi lo buang, leitung van nuai mite lakah hong kipia mindang khat beek a om kei hi.(Sawl.4:12) Tua ahih manin hih Lai Siangtho pen a khiallo Pasian humop hi ci a, a umte’ aadingin ih Pasian leh Tawntung Pa in mawh nei mite hong it manin “ Pasian lim leh meel tawh dimin a om napi-in, Pasian tawh kibatnate ka khah kei ding hi ci loin, Ama minthan’na paai-in, sila lim la-in, Mi tawh kibatna ah a suak hi.”(Filip 2:6,7)\nJesu in ei mihingte bang hilo in Pasian hihna(Divine Nature) leh Mihing hihna(Human Nature) a neihna ah Pianzia nam nih(Dual Nature) a nei hi a, hih thu a tel leh a sang theite aadingin Amah pen Pa Pasian ahihna san lah nading leh muan lah nading omlo hi.(1 Kor.8:6; Efesa 4:6,1Johan5:20) Ahih hang, phawk ding thu khat ah; “…..”Jesu in Topa hi,” ci-in kuamah in Kha Siangtho suanglo in a pulak thei kei hi.”(1Kor.12:3)\n“Bang hang hiam na cih uh leh, Pasian’ lim tawh a dim khempeuh in Khris pum sungah kilangin a om hi.”(Col.2:9). Tua ahih leh, Jesu sungah Pasian om maw, ahih kei leh, Pasian sungah Jesu om? Nang khensatna bangbang in na zuihna leh na tawntung mun ding hipah hi. Nang koizaw na tel diam?\nHih lai a simte khempeuh tungah Pasian’ angvanna thupha hong tung henla, Pasian zia tel zawkna kong ki hongin, Bawng ankuang sunga hong suak naungek pen Pa Pasian ahih lam Pasian Kha Siangtho in theihtel na hong guan ciat ta hen. Note tawh Pa Pasian a dawn khawm ding, Mang Khan Khup\nPrevious: Gautama Buddha in Saipi & Mittaw Mi 6 te Thu a Genna\nNext: Nungkik ding maw, mailamnawt ding? ~ Dr. L. Lam Khan Piang


url: =Web Designer in Topanga - Identity Web Design | Design Your Identity\nWe’re Identity, A Creative Web Design Company in Topanga\nPremium Web Design in Topanga. At Identity Web Design, we build your website with a premium aesthetic design, that will immediately show your clients your ideals and professionalism.\nWeb Designer in Topanga\nEliminate your website building stress in Topanga by hiring Identity Web Design


url: =APEP (2-2) Omonia Nicosia | 1. Division | 22 March 1997 00:00 - Statistics • Online Betting Academy\n» APEP vs Omonia Nicosia\nGame file Stats Tips APEP vs Omonia\nAPEP 2 - 2 Played 22 March 1997 - 00:00\n96/97 Enosis 6-0\tAPEP Next matches\n96/97 APEP 1-3\tEnosis Omonia Nicosia\n96/97 Enosis 0-2\tOmonia 1997-04-12\n14º APEP 1-4\tAlki 11º - 14º APEP 0-3\tAnorthosis 1º - 14º APEP 1-2\tAris 12º - 14º APEP 0-1\tAnagenisis 9º - 14º APEP 0-1\tOlympiakos 13º - 14º APEP 4-2\tAEK 4º - 14º APEP 2-2\tNea Salamis 8º - 14º APEP 1-3\tApollon 2º - 14º APEP 2-3\tAPOP Paphos 10º - Omonia Nicosia\n1º Anorthosis 2-1\tOmonia 3º - 6º Ethnikos Achna 2-1\tOmonia 3º - 13º Olympiakos 1-2\tOmonia 3º - 2º Apollon 2-0\tOmonia 3º - 5º APOEL 2-2\tOmonia 3º - 11º Alki 2-4\tOmonia 3º - 12º Aris 2-3\tOmonia 3º - 9º Anagenisis 1-2\tOmonia 3º - 4º AEK 3-2\tOmonia 3º - Ranking analysis of all matches in Home/Away condition » 1. Division 1996/1997 » Group Stage\n1.22 0.36 0.75 Average goals conceded each match\n2.33 3.09 2.75 Average goals scored+conceded 3.55\n1.36 1.89 1.6 Average goals conceded each match\n0.91 1.89 1.35 Average goals scored+conceded 2.27


url: =Zogam Paletwa ah Arakan Libration Party (ALP) Liaison Office deihlohna Seminar kinei - TUNGZANG NEWS\nZogam Paletwa ah Arakan Libration Party (ALP) Liaison Office deihlohna Seminar kinei\n(TZN) - ZomiDailly :: Zogam Khua pi Paletwa ah Arakan Libration Party (ALP) te in kizopna Liaison Office hon ding vai tawh kipawl in gam pua om Khu/Zomi teng deih loh nathu 26/May ni in akibawl Seminar On setting Liaison Office in Paletwa ah tangko na bawl khia hi.\nIndia khuapi Delhi bulphuh Khumi Development Organization (KDO) makai in hong bawl khiat Seminar ah Ei Khu/Zomi te in tangtawng pek pan in iluahsuk pupa mun leh gam Paletwa khuapi huam ah ateeng den inn tek te ih hi hi. Minam leh Ngeina tawh kipawl in Arakan te tawh kibang lo ih hih man in tu in ei khu/Zomi te in Paletwa khuapi ah (ALP) kizopna Liaison office koih ding thu Rakhine uk thunei te tung leh ALP kikal lungtuak thukim na te deihlo ih hihi cih thu KDO Makai pi Mr- Luka in ngen khia hi.\nDelhi om thei Zomi kipawlna tuamtuam te ahi Zomi National Congress (ZNC), Chin National Front (CNF) ,Chin Community Network ( CCN), Falam Community, Hakha Community, Matu Community, Zotung Community , Chin Refugee Committee pan in Palai mi (50) kihel thei ahihi.\nALP Liaison kizopna zum hon ding deihloh na leh lungkim lohna te ahi Signature Campaign hoih tak in bawl in India- Myanmar Ambassy zum ah puak ding ahih na thu Seminar pan thu khentat na nei uh hi.\nTua zom ah Zogam Paletwa khua om Khu/Zomi Youth's kipawlna pan in ALP liaison office koih loh na ding Signature Campaign bawl in Kumpi tein Sein tung ah piading cih thu ki thei hi.Delhi om Zomi National Congress ( ZNC) pan Pu Min Thang in State kantan in State dang khat ah Liaison office bawl sawm ALP bek thei pan hang in kilawmlo thu diklo thu ahih man in ih deih het kei hi cih' Seminar ah ngenkhia giap hi. ZomiDaily/HauThang


url: =France 24th Territorial Shooting Competition Prize aw...\n France: 24th Territorial Shooting Competition Prize awarded to M.A. Chancerel, Veteran Captain... CMA/23724\n France: 24th Territorial Shooting Competition Prize awarded to M.A. Chancerel, Veteran Captain of the 8th Territorial Regiment of Artillery, silver-gilt.\nProduct ID: CMA/23724\nFrance: 24th Territorial Shooting Competition Prize awarded to M.A. Chancerel, Veteran Captain of the 8th Territorial Regiment of Artillery, silver-gilt.\n24th Territorial Shooting Competition Prize\n8th Territorial Regiment of Artillery


url: =Eite Ih Ki-ap Zah Ciangciang - Zomi Adventist Innkuan\nJuly 6, 2019 (Eite ki-ap zah ciangciang)\nSeventh-day Adventist pawlpi akiphuh cillai-a makai pite pen a citak mahmah neihsakem (steward) te nahi uhhi. 1844 kuma Willliam Miller leh apawl te ii Jesu hongkumkik ding alam et uh, hongkum loh ciang alungkia mahmah uhhi. Jesu aum teitei pawlkhat in laisiangtho kanpha kik uh a, a ni akha akhial hilo, athu kipelh khat hanghi ci in kipsak uhhi. 1844 kum pen thukhenna kipat hunhi cih theikik in, gen kholh nathu ii anunung penhun hi cihthei uhhi. Jesu hong paikik ding hun ii anunungpen hun hita hi. A maute lawp mahmah uh a, vantungmi thumte thupuak thute leh thumaan dangzong leitung bup akizel dingin tangko uhhi.\nA haksat nakhat ah tua hun laitak in leitung bupah pawlpi omlo, huihtawh nasep theihna te lah omnailo, sehsawm suah sehkhat leh sumpi tawh nasep na lah kazang nailo, mi tawmcik bek kipawlna hiphot hi. Pasian nasep nading zong mimal themthem ii piak sumpi tawh kisem liamliam pan hi. A makai te in ahun uh pia in sepding aom bangbang limtak in sem uhhi. Sumpi leh kipawlna sumte kaikhawm in nikhat a an neek tang uh nelo liangin kipawlna nasep nading in sumpi pia uhhi.\nTu hun in zong tuazah in ki-ap in semzo hilehang hoih mahmah ding hi. An neek tang sumpiakhia a sep ding belkisam sam lo hi. Pawlpi makai masa te 100% ki-ap in nasem uhhi. Leitung ah lungdam nathu tangko ding lunglut mahmah in vei mahmah uhhi.\nNgetna: Tuhun ei ki-ap zawhzah enkik ni. Lunglut na, ki-ap na, citpiakna, bangzah ihnei hiam? Jesu Christ ii lungdam na thu tangko ding bangzah ih vei hiam? Lungdam nathu kizel sak ni.\nSee also Surgeon Who Transplanted a Baboons Heart Into a Human Infant Dead at 76\nAdventist Theological Society : JATS Journal Online Archive\nTags: Articles, Devotion\nPrev post PASIAN IN CIHTAKNA THUPHA PIA\nNext post ဗိုက်ကအဆီပိုတွေကို ဖယ်ရှားချင်တယ်ဆိုရင် ဒီဖျော်ရည် (၃) ခွက်ကို အိပ်ရာမဝင်ခင် သောက်သုံးပေးနော်


url: =Numei nikbawknuai Video azaihsimkhat kal 15 thongkiading :: ZOMI DAILY\nposted on 12 December 2017 at 1:49 pm Lomkholna: News, Sawltak, Singapore, World\nSingapore ah numeite nikbawknuai panin Video azaihsimsakpa kal 15 thongkiading\nSingapore gamsung ah pasal khatin numei bekbek akigawm in 17 te anikbawknuai panin Video zaihsimsak ahih manin thong kal 15 (15 weeks) kiading in thu kipia cih Straits Times pan kiza hi. Thong kal 15 akiatding banah liausum zong $600 kiliausak cihi.\nTua numeite nikbawknuai azaihsimsak “Upskirt Video” zaihpa pen Ong Pang Peng kici a, kum 36 aphakhin ahihi. Numei bekbek akigawm in akalkawm azaihsimsak pen numei 17 hi a, tuate lakah a naseppih alawmte 2 zong kihel cihi.\nAmahpen Bank Executive nasep asemkhat hi a, zanni Monday (Dec 11) ni in thukhenna akinei ahihi. Numei te nawngkaisakna, maizumsakna cihte bekthamlo, Films Act thukhun te palsat cihtawh thu akibawl hi a, amahngiat inzong kakhialmah hi ci’n pulakkhia hi.\nAssistant Superintendent of Police Sulaiman Yusof in agenkhiatna ah Ong Pang Peng pen abeisakum June khasung in akiman hi a, tua akimat laitak in numei nihte ii anikbawknuai Video azaihsak laitak kimu ahih manin, akimankhia cihi. Tua kalkawm azaihsaksim numei te lakah khatpen kum 31 aphakhin khatleh adangkhat pen kum 20 aphakhin khat hi a, Shopping Mall sung aom Daiso vanzuakna saisungah azaihsim cihi.\nDaiso Japan saisung ah aziahsim laitak in sangngak te’n mukha uh ahih manin, aki theikhia ahihi. Numei te nikbawk atom ateeng amuh ciangin ki ipzolo in, van khatpeuh azong bangkek in leilak ah tusuk in azaihsimsak cihi.\nMore: Singapore ah numei te kisil laitak Video azaihsim Myanmar pasal khat thongkiading\nTuabang in numei nikbawktom ateeng amuh ciangin Video azaihsim sakzel pen 2013 July panin akipan cih kiza hi. Numei atomtheithei ateeng tezong kidop huai, pasal khut ommawh tezong kidop huai hi. Singapore gamsung ah Myanmar gammi zong hihbangvai tawh akiman omzeuhzeuh theihi. Sawltak #zomidaily\nPrevious: Myanmar Tourism Ministry te’n Hotel saap khiamsakding ci\nNext: Khensat leh Khentat ~ Lengtong Pauno\nSen Ngaihno Tawh Kum Sawmnga ~ Hau Za Cin\nGamdang zinna: Germany paina ~ Rev. Khup Za Go\nMalaysia, Penang ah Myanmar gammi 2 zukhamsul in kitawng in khatpa kidawtlum\nA lui leh a thak ~ Tdkhen\nThongsung hongdenna theiding Calendar namnih


url: =US President Kiteelna alungluut te ading ~ Thang Khawm Pau :: ZOMI DAILY\nposted on 3 November 2016 at 12:42 am Lomkholna: Khawmpau, News, USA, World\n#US kumpi ding adem Pi Clinton leh Pu Trump te alelh ngap mamun tuak uh ah kiteelpi ni ding naai mahmah ta ahihman taanghaam kin bang in mee tang zong in kipei ziahziah uhhi. Nov 1,2016 ni in Pi Clinton Florida State nawk a, Pu Trump in Michigan,Wisconsin to teng nawk hi. President Obama in Pi Cliton taangtha kuantawh huha, Columbus,Ohio State ah mee tang zonsak hi.\n#Clinton email vaai FBI ten sitkik ding acihna hang in Clinton thapia mi kiam tuam mahmah a, Ahizong in tuni ciangciang ahuampi in Pi Clinton tamzaw veve laai hi.\nNovember 1,2016 Ni President Obama leh President dem mi-2 te kampau te\nTrump: November Ni 8 kiteelni ciang kazo ding a, Sumtawmbei a zato kilahtheihna Obama Care kici thukhun Kikupding Hlutdaw ah gen in kaphiat ding a, Clinton zong thong ah kakhum ding hi.\nObama: Trump mee kapia ding aciten banghang a piading kahiam cih amah leh amah kidong hen! Kumpi zong ngahnailo a, Biakna deidan pah, US thukhunpi thupi simlo a ama lungsim tawh akituaklo thu agenkha Media peuhpeuh kaphiat ding acipah phampham., Kidempih te lelh ngapman a thong ah kakhum ding peuh zukham bang a acipuakpuak Trump peen kumpi ongngah taktak leh bangzah ta in lauhuai ding cih Mee piading ten khinkhat huai bekthamlo mee khiat nading nakhut uh pammaih lel hilo ahiam\nClinton: Azawng ahau, Biakna namkim kideidanlo in Numei Pasak kisimmawhlo a suakta zaleen tak a mikim nungta a mite maai ah ataai US gam isuah nading kasepzawh nading in tha ongpia un, Keizong tha saan in kongseem khia ding hi.\nVOA pan konglet khiat hi a Trump bang in ei gup khat bek paakta phangphang in kiko gawplo a apicing Zomi te ihihman nalungsim tawh akituah kei leh VOA te kiang nagen nading un kongthum hi.\nPrevious: Australia ah Laimi khat migilo te’n a mawtaw suhsak ~ ZD\nNext: Gamdang Peemna: Thupha maw samsiatna? ~ Suang Khen Pau


url: =Nokia te Mobile Handset bawl kipan kikta ~ ZD :: ZOMI DAILY\nNokia te Mobile Handset bawl kipan kikta ~ ZD\nposted on 28 February 2017 at 10:23 am UTC+9:30 Lomkholna: News, Sawltak, Tech, World\nFinland gampan hongki pankhia Nokia Mobile Company te tawlpikhatsung akhawlcipkhit uhciang in Phone Handset bawl hongki pankhia kikta uhhi. Sunday ni in Nokia Company te’n Android Smartphones Model athak sitset 3 pulakkhiatna nei uh a, tuaban ah nidangin akilimzat aminthang mahmah ahi Nokia Iconic 3310 Model zong puahphathak in bawlphakik uhhi.\nNokia 3310 Model pen akibawlcil masakpenpen ahihleh sawtmahmah ta hi. 2000 kumin hih Nokia 3310 Model kibawlkhia masa a, tomahmah, siahak mahmah, Battery zong sauveipi kizangthei ahih manin, tuahunlai in minthang mahmah hi. Aki bawlkhiat masakzawh kum 17 sungbang aphakkhit ciangin khatvei athakin puahpha uh a, hong hawmkhiakik leuleuding uh ahihi.\nAbeisa Model ah Internet kizangtheilo, Web Browsing ki ngahlo himahleh aphuahphatthak Model pen tuhuntawh kituak in Internet zattheihding in bawlpha uhhi.\nTulai hunbangin nidangin Phone sungah Game tuamtuam omlo a, hih Nokia 3310 Phone te sungah Snake Game kikoih in, tuahun tawh kituak in zatnuam, kimawlnuam kisa ahih manin minthang mahmah sawnsawn hi. Tua Snake Game zong ki puahpha in athakin hongbawl behding uhhi.\nNokia Phone pen HMD Global kici Company tetawh Licensing Agreement bawlkhin uh a, Mobile Phone bawlkhiat hongki pankikding uh hita hi.\nNokia 3310 Model athakte pen Battery sawtpi akizangthei dingin abawl uh hi a, nai 22 sungbang kiho theiding cihi. Tuapen Model aluite sangin azahsawm bangin sauvei akizang theizaw hipah hi. Hih Nokia Phone thak vaitawh kisai pen Barcelona ah akibawl leitungah Mobile Phone Show anopcipen ahi “Mobile World Congress” ah thunei te’n apulak khiat uh ahihi.\n2000 kumin akibawlkhia masa Original Nokia 3310 Model pen leitungbup ah 120 Million Units bang kizuakkhia a, leitung Mobile Phone khempeuh lakah akikhawngpen Model khat ahihi. Ahi zongin 2005 kum ciangin hih Model pen ki bawlbeh nawnlo in, ki khawlbawl hi.\nNidang in Mobile Phone ahihnak leh Nokia Brand bekbek hizaw a, ahi zongin Nokia pen Mobile Phone abawl uh tawlpikhat hong khawlcipmawk uhhi. 1998 leh 2011 kum kikalsung phadiak leitungah “Top Mobile Phone Maker” ci’n aki ciamteh ahihi. Ahi zongin leitung vanzatte khangto semsem in, Smartphones cih hong om ciangin Nokia te’n Smartphones pen thupisaklo kha uhhi. Tualaitak in South Korea Brand ahi Samsung te’n Smartphones bekbek hong bawlkhia ziahziah uh a, Nokia te Business pen hong kiacip dipdep mawk hi.\nTu’n Mobile Phone Market ah hongki patkikphet in, nidangin aminthang mahmah Nokia 3310 Model tawh leitungah ki pulakkikna hongnei uh ahih manin, mipi Analysts te’n teelsiam mahmah uh ci’n pahtawi uhhi.\nNokia 3310 Model thak banah Nokia 3, Nokia 5, Nokia 6 ci’n Smartphones Model athaksitset 3 zong pulakkhiatna nei uhhi. Nokia 6 pen tulaitak China ah ki leitheita ci a, asawtlo in leitungbup ah ki ngahtading cih AFP pan kiza hi.\nNokia te’n Samsung demzo nawnlo uh ahih manin, Nokia ii Handset Business pen 2014 kumin Microsoft Corp te’n leita hi.\nNungkum ciangin HMD Company in Nokia Handset Business pen Microsoft te kiangpanin leikik leuleu a, tu’n Nokia Brand tawh Phone Handset bawlkhiat aki thakpatkik ahihi. ZD Sawltak #zomidaily\nPrevious: Album thak tangkona: Lungdamna Luankhi ~ Rkhai\nNext: Nipi ni (Sunday) tung hak ci ee ~ Tual Khan Suan\nZozum Khuado lawhcing 2017\nTuun aw Nu kongthum hi! ~ Rev. Fr. Damian Dal\nTuunnu’ Suunni lungdeih sinthu ~ Zokhai\nTulaai Leitung Thuthang Tuamtuam Updates Feb11, 2015


url: =Ka Jacob ding kianga laikhak ~ Niangboih :: ZOMI DAILY\nposted on 5 February 2021 at 8:33 am Lomkholna: Article, Biakna\nKa it ka Jacob ding aw, kua na hi a, koi-ah na om hiam kong thei nai kei hi. Bang na sem a, bang na bawl hiam kong theihpih het kei hi. Ahizong kha lam sa lamah Sian siam Zotang bang na dam ding hong lamenin itna taklam khut hong len ing.\nHi e, khat veivei ciang na hihna kong tel lian loh hang, i Pa in hong tel ahih manin kei ka kha muang hi. Khat veivei ciang lah hong kilang hak lua hong sa zel ing e. Pasian in hun sa nailo hin teh.\nTangpal zatam ten ka paal lo nuamin hong kithawi zel uh hi. Aihang tampi takin pen ka mel etlawmna bek deih uh a, paak bangin ka vul hun ciang itna tawh hong kem hong khoi ding gen loh ninbung ah hong paih nuam lel ding uh ka theih sa ahihmanin amau ading kipia phal keng. Khuai in paakzu a dawn nop ciang tua pak a neh det bangun, a hoihnate uh leh a thusiamnate uh tawh thang bang hong veh den uh a, kei lia zozam in pal bang na nang zo lo dektak zel ing. Nang bek adingin kikoihcing tentan kei leng pawh maw!\nI kimuhkhak ma teng, Topa in hong ompihin, hong makaih den hen la, Pasian tawh na kikal kizopna uh a kho semsem theihna dingin na hanciam ding hong deihsak ing. Thumanna bulphuh in, Amah zahtak kawmin na hih ding bangbang Ama minthanna dingin na hih in. Kei zong na hanciam ning. Ama theihpih loh vai bangmah na neih loh ding thupi a, Lai Siangtho pen i nuntakna lam hong lak meivak hi den hen.\nI omom na ah lungsim kikem siangtho in, a thanghuai nate tawh kipelh ni. Hun paisa thute mangngilhin, Sawltak Paul bangin mailam enin kung lam zuanin tai ni. Kei zong tua mah na hanciam ing. I Topa’n hong tonpih to zel ding hi.\nI nuntakna tangthu pen ei tangthu bek hilo a, Topa’ zong kihel ahihmanin i Topa’ tangthu zong ahi hi. Amah I tangthu gelhpa hi mawk hi. Tua ahih manin, tangthu hoih lo leh a dahhuai laimai te Aman a geelna dungzui-in a hoihzaw leh a etlawmzaw-in hong laih dinga, a tul ngei lo, mi tampite sim dinga a manpha leh a hoih tangthu, Pasian minthanna a lakkhia tangthu hong suak ding cih ka lametna hi.\nKa thungetna ah hong na phawk den ing. Nang kiang kong gen theih nailoh thute tampi Ama kiang na tun zel ing. Amah pen ka lawm hoih pen, hong taisan ngeilo, a muanhuai bek thamlo, hong it mahmah Pa ahih manin ama kiang ka lungsim tawng a om thu teng na sungkhia zel ing. Tua in tawldamna leh lungmuanna hong pia a, ka tha hong dimkik zel hi.\nBangbang hi leh i omna peuh ah muanhuai takin i om dinga, hangsan takin hih ding maban om bangbang lungkia lo-in, Pasian muang kawmin hih to zel phawt ni. I lungsimte khauhsakin, sikdo tak leh thuakzo takin i om ding a, kilungneusak hetlo ding hi hang. I Topa’n pha a sak hun ciang dawn bang kituahin tui bangin i kigawm dinga, tua hun ciang nang tawh samgi bang khen ngei nawnlo dingin nun nuam va bang I lengkhawm ta ding hi.\nTua hun tuang hong tun ma dong, i omom na ah muanhuai ni. Sianin na heina peuhah lumbang hong sungin hambang hong huai den ta hen! Hong it, Lia Zozam Niangboih\n“Tua ahih ciangin Jakob in Rachel a ngahna dingin kum sagih sung nasem a, amah a itna hangin tua hunte ni tawmno khat tawh kibang a sa hi” – Piancilna 29:20 (Etkak – An Open Letter to My Future Jacob by Jemimah Ramos)\nPrevious: Khuavak nading nitum maw, nitum naadia khuavak ~ Bob Tuangpi\nNext: ZIUSA Genvai lutteng leh Local Genvai tanute